แยงกี้คืออะไร
แยงกี้คือทีมเบสบอล ทีมแยงกี้ส์
สุดยอด
- หวัดดีค่ะ - สวัสดีจ้ะ
- ฉันกำลังจะบอกเธอ เขาเป็นพ่อจัสติน - ใช่จ้ะ
โอ แม่เจ้า
แม่ผมบอกผม... บอกเรา ว่าคุณดังมาก
แม่ผมบอกแบบนั้น
เมื่อก่อน ตอนนี้ไม่แล้ว
สุดยอด
นึกถึงทีมแยงกี้ส์
คุณจะนึกถึงเงินค่าจ้างมหาศาล
และใครได้ลูกบอลในเกมที่หนึ่ง
หวังเจี้ยนหมิน
คนที่ไม่ต้องสงสัยเลย
ว่าต่อไปต้องเป็นผู้ขว้างที่ลงตอนเริ่มเกม ที่ดีที่สุดของทีมนิวยอร์ก แยงกี้ส์
ลูกเร็วแบบซิงค์ขว้างลงไปแล้วครับ
ผู้ตีหลายคนพูดถึงการตีลูกนั้น และรู้สึกมันหนักอย่างกับลูกโบว์ลิ่ง
เป็นการอธิบายที่ดีมาก
ถึงลูกเร็วแบบซิงค์สุดโหดของหวัง
หนึ่งในผู้ขว้างลูกเร็วแบบซิงค์ ที่เก่งที่สุดในยุคของเขา
หนึ่ง สอง ขว้าง
ออร์โดเนซตีพลาดสามครั้ง ต้องออกครับ
สองสามปีแล้ว ดูเขาเล่นแล้วสนุก
และน่าตื่นเต้น
หวังทำให้ผู้ตีสไตรค์เอาท์ครับ
เขาเป็นผู้ขว้างที่เก่งมาก
ผู้เล่นมากมายที่มาที่นี่
รับมือไม่ไหวที่จุดขว้างนั่น
พวกเขายอดเยี่ยมเวลาเล่นที่อื่น
แต่เมื่อมาที่นี่และยืนอยู่ตรงนั้น
ก็เสร็จเขาหมด
เขาชนะ 19 เกมสองปีติดต่อกัน
และเป็นเหมือนผู้ขว้างที่ยิ่งใหญ่คนต่อไป ของทีมแยงกี้ส์
หวังวิ่งจากเบสสาม เขาทำคะแนนได้
เป็นลูกตีดีที่ได้วิ่งสองเบส
และเขาบาดเจ็บตอนวิ่งสองเบสนั้น
หวังยืนก้มตัวอยู่ที่จุดโฮม
ทีมแยงกี้ส์คงต้องเปลี่ยนผู้เล่นสำรองลงมา
เขาเดินแทบไม่ไหว
มันเร็วเกินไป
เขาบาดเจ็บ และไม่เคยกลับมาได้จากอาการนั้น
ดูเหมือนเขากลับมาได้
แต่ยังไม่ถึงจุดนั้น
เป็นเรื่องน่าเศร้า
เขาไม่ได้ขว้างลูกในเมเจอร์ลีกมาตั้งแต่ปี 2013
ตอนที่เขาได้ลงเล่นหกครั้งให้ทีมบลูเจย์ส
ตั้งแต่นั้นเขาก็ไม่ใช่ผู้ขว้างคนเก่งคนเดิม
(วันที่ 9 มิ.ย. 2015) (ลอว์เรนซ์วิลล์ รัฐจอร์เจีย)
หลังจากการซ้อมฤดูใบไม้ผลิ
เขาก็ได้เป็นผู้ขว้างที่ลงตอนเริ่มเกมคนแรก
ณ สนามแยงกี้สเตเดี้ยมสนามใหม่
เป็นเกมก่อนเริ่มฤดูกาล
ไม่ใช่เกมในฤดูกาลปกติ
นั่นเป็นเกมแรกที่ทีมแยงกี้ส์ เล่นในสนามใหม่ของพวกเขา
และเขาเป็นผู้ขว้างคนแรกบนจุดขว้าง
- นั่นเป็นสิ่งที่ไม่มีใครเอาไปจากเขาได้ - ใช่ครับ
เป็นประสบการณ์ที่สุดยอดมาก
นี่คือทีมที่หกของผม ในช่วงสองปีที่ผ่านมา
ผมเล่นในลีกใหญ่ครั้งสุดท้ายสองปีที่แล้ว
ลูกเร็วแบบซิงค์ของผมไม่แรงปลาย
เหมือนที่เคยเป็น
ตอนนี้ความเร็วลดลงมาอยู่ที่ 86 หรือ 87 ไมล์ต่อชั่วโมง
ขว้างแล้วครับ
ตีไปที่ช่องว่างฝั่งขวาเซ็นเตอร์ฟิลด์
ได้เรื่องทีเดียว
ผมแค่อยากขว้างต่อ
และดูว่าผมจะเอาการขว้างแบบเดิมของผม กลับมาได้ไหม
ได้หนึ่งรัน สองฮิต
และไม่มีผู้เล่นเหลืออยู่ที่เบสแล้ว
มันแย่ที่เห็นผู้เล่นเก่งๆ ต้องดิ้นรน
โดยเฉพาะอย่างยิ่งจากจุดที่เขาเคยอยู่
มาถึงจุดที่เขาอยู่ในตอนนี้
เขาขว้างลูกแบบซิงค์อยู่ระดับประมาณ 95 ไมล์
และอาจจะขว้างลูกแบบนั้นถึง 90 เปอร์เซ็นต์ มันบ้ามาก
ตีไปฝั่งขวาของสนาม เป็นลูกตีแล้วได้วิ่ง
นี่จะเป็นการทำคะแนนสองรัน
นาวาร์โรทำคะแนนได้
พาร์เมลีวิ่งจากเบสที่สามเข้ามาทำคะแนน
ในการทำสองรัน และขึ้นนำสามต่อหนึ่ง
หวังเจี้ยนหมินทำให้ผู้ตี ตีแล้วได้วิ่งขึ้นเบสสี่ครั้งแล้ว
ขว้างไปที่โฮมแล้ว
ตีไปตกทางด้านซ้าย
นั่นทำให้ลูกตกในสนาม และวิ่งทำคะแนนได้อีกครั้ง
ผมอยากให้เขาไม่บาดเจ็บ
เขาคงจะยังอยู่ที่นี่กับทีมแยงกี้ส์
ใช่ แน่นอนครับ
(หลังสถิติชนะ 2 แพ้ 6 เสียคะแนนเฉลี่ย 6.10 วอล์คและฮิตต่ออินนิ่ง 1.89)
(หวังเจี้ยนหมินก็ถูกปล่อยตัว จากทีมระดับสามเอ กวินเน็ทท์ เบรฟส์)
(วันที่ 19 มิถุนายน 2015) (ลอว์เรนซ์วิลล์ รัฐจอร์เจีย)
วันที่เขาถูกปล่อยจากทีมเบรฟส์ ทีมระดับสามเอ
ผมได้ยินเสียงเขานิ่งมาก...
(อลัน ชาง ตัวแทน)
...แต่วันนั้นผมรู้สึกได้ จากน้ำเสียงของเขาในโทรศัพท์
ว่าเขาอาจจะร้องไห้
เขาไม่เคยถูกปล่อยตัวกลางฤดูกาล
ผมเลยบอกเขาว่า
"นี่ ไม่ต้องคิดมากนะ นายอยากขว้างลูกต่อไปมั้ย
นายมีความสำเร็จในอาชีพมาแล้ว
ถ้าไม่อยากขว้างลูกอีกแล้ว
ก็กลับบ้านก็ได้นะ
นายทำมามากมายแล้ว"
แล้วเขาก็บอกผมว่า
ให้ช่วยดูๆ หาทีมให้เขา
เขายังอยากขว้างลูกต่อไป
ในตอนนั้น ทีมในเมเจอร์ลีกทั้งหมดอีก 29 ทีม
ทีมผู้ขว้างคนแรกของพวกเขา ในระดับสามเอ ก็เต็มหมดแล้ว
มีอยู่สองทีม
คือซานดิเอโด พาเดรส์ กับนิวยอร์ก เมทส์
แต่พวกเขาตัดสินใจปฏิเสธเจี้ยนหมิน
ผมอธิบายกับเขาว่า
ถ้าเขาอยากกลับมาพักผ่อนที่บ้านที่ฟลอริดา
และรอให้มีทีมในเมเจอร์ลีก
มีที่ว่างในรายชื่อผู้เล่นระดับสามเอ ก็ได้นะ
แต่ความเสี่ยงคือถ้าเขากลับมาบ้าน
เขาก็ต้องเริ่มโปรแกรมการฝึกขว้างใหม่อีกครั้ง
ทันทีที่มีตำแหน่งว่าง
ผมต่อสู้กับความคิดที่อยากจะเลิกเล่น
ถ้าผมเลิกเล่น
อย่างน้อยผมก็กลับไปไต้หวันได้
และได้ใช้เวลาอยู่กับพ่อแม่ผม
ผมเองก็อายุมากขึ้นแล้วด้วย
บางครั้งผมก็คิดเรื่องนี้
พ่อแม่ผมอยู่ที่ไต้หวัน
แล้วพวกท่านก็มีกันอยู่แค่สองคนที่นั่น
เราคุยกับเจี้ยนหมินเรื่องที่ว่าเขาอยากทำอะไร
และเคารพการตัดสินใจของเขาเต็มที่
ผมรู้ว่าเขาเคยมีความสำเร็จในอาชีพ ที่เป็นเรื่องเล่าขาน
ผมบอกเขาว่า "นี่ หลังจากเรื่องทั้งหมดที่นายผ่านพ้นมา
ถ้านายอยากเลิกเล่น
นายก็ได้สร้างผลงานที่น่าทึ่งในอาชีพไว้แล้ว
แล้วนั่นก็เป็นตัวอย่างที่ดีมากสำหรับเด็กๆ อย่างเช่น ลูกชายฉัน
เรารักนายนะ และนายสามารถ..."
ขอโทษครับ
ถึงแม้จะไม่มีโอกาสในทีมในระดับนี้
เราก็ยังต้องดูแลร่างกายให้ฟิตไว้
อลันเจอทีมในลีกอิสระทีมหนึ่ง
ระดับของทีมอยู่ระหว่างสองเอกับสามเอ
และมีผู้เล่นเก่งๆ หลายคนเล่นอยู่ที่นั่น
ผมบอกเขาว่าไม่ว่าจะเป็นทีมอะไร ผมไปทั้งนั้น
ผมไม่มีทางเลือกแล้ว
นี่ต้องเป็นจุดที่ต่ำที่สุดแน่ๆ
(ลอว์เรนซ์วิลล์ รัฐจอร์เจีย)
ไม่มีแม้แต่ตำแหน่งในลีกเล็ก
ผมจึงต้องไปเล่นในลีกอิสระ
สิ่งที่ผมกังวลคือ ผมจะมีวันได้กลับไปเล่น ในระดับเมเจอร์ลีกอีกไหม
(ชาร์ลีน หวู่ ภรรยา)
เขารู้ดีค่ะว่าเขามีเวลาเหลืออยู่แค่ไหน
จริงๆ เขาก็เป็นผู้ขว้างที่อายุไม่น้อยแล้ว
เราต้องการให้กำลังใจเขา พยายามให้เต็มที่และสู้ต่อไป
แต่อีกด้านหนึ่ง เราก็รู้สึกสงสารเขา เพราะว่า
เขาไม่ใช่ผู้ขว้างคนเดิมที่เขาเคยเป็น อีกแล้ว
สิ่งเดียวที่ยังคงอยู่ คือสปิริตของเขา
โอเค โคลบี้ ดูซิ
พี่ชายลูกอยู่ไหน
จัสติน
(วันที่ 25 มิถุนายน 2015) (วอลดอร์ฟ รัฐแมริแลนด์)
ฉันเข้าใจอย่างที่สุด ว่าชีวิตจิตใจของนักเบสบอล อยู่ในสนาม
การเห็นเขาต้องดิ้นรน ตลอดสองสามปีที่ผ่านมา
ฉันเองก็สองจิตสองใจเหมือนกัน
ฉันอยากให้เขาเล่นต่อไป แต่ก็ไม่ต้องการให้เขา
พลาดเรื่องสำคัญๆ ของครอบครัวเราขนาดนี้
พวกเขาทุกคนหลังชนฝา...
(แพทริค เดย์ ผจก.ทั่วไป)
...คนมองแบบนั้น
มันก็จริง โลกของพวกเขาถูกบีบพอสมควร
พวกเขาอยู่ในองค์กรหนึ่ง
รู้สึกดีกับตัวเองมาก
แต่แล้วจู่ๆ
พวกเขาก็ถูกปล่อยตัวออกจากทีม
มีคนที่หมดสัญญากับต้นสังกัด 1,400 คน
ตลอดเวลา และมีตำแหน่งผู้เล่น แค่ 200 ตำแหน่งในลีกนี้
(ลีกแอตแลนติก)
ส่วนใหญ่เคยเล่นในเมเจอร์ลีก
คิดว่าผู้เล่น 80 จาก 200 คนในลีกนี้ปีที่แล้ว...
(สแตน คลิเบิร์น ผจก.ทีม)
...ทั้งหมดเคยเล่นในเมเจอร์ลีกมาก่อน
ดังนั้นนี่คือลีกที่มีผู้เล่นเคยเล่นในเมเจอร์ลีก
พวกเขากลับมาที่นี่ด้วยเหตุผลใดก็ตาม ไม่ว่าจะเป็นเรื่องการบาดเจ็บ
เรื่องอายุที่อาจส่งผลกับพวกเขา
พวกเขาถูกคัดออกจากระบบเมเจอร์ลีก ที่ตัวเองเล่นอยู่
เพราะการขับเคลื่อนของคนรุ่นใหม่ มีผู้เล่นอายุน้อยกว่าเข้ามา
พวกเขาหลังชนฝา
และประเด็นก็คือ
เพื่อจะทำคะแนนในเกม
เพื่อออกไปจากที่นี่ เพื่อให้แมวมองของเมเจอร์ลีกเห็น
และการจะได้กลับไป พวกเขาต้องทำผลงาน
เจี้ยนหมินเป็นหนึ่งในคนที่
รู้สึกว่าวิธีที่เร็วที่สุด ในการกลับสู่เบสบอลในเมเจอร์ลีก
คือผ่านทางการเล่นในลีกแอตแลนติก
และเล่นในเซาเทิร์น แมริแลนด์
นี่เจี้ยนหมินครับ
ดีครับ คุณเป็นไงบ้าง
ไม่ครับ ผมถูกปล่อยตัวจากทีม
ใช่
ผมก็ไม่รู้ครับ ตอนนี้ไม่มีทีม
ใช่
ผมไปหาคุณได้มั้ยครับ
แล้วผมจะพาคุณไปกินมื้อค่ำ
โอเค งั้นเดี๋ยวเจอกันครับ
ครับ
เจี้ยน สบายดีมั้ย
- ดีครับ คุณเป็นไงบ้าง - ดีใจที่ได้เจอ
คุณได้ยิน... นี่อะไร
- ชาเหรอ - เปล่าครับ มัน...
เมอร์รี่คริสต์มาส
โอเค
ดูคุณสิ รูปคุณอยู่บนผนัง
- ได้ยินเสียงลามั้ย - ได้ยินครับ
ดูห้องเขาสิ
น่าทึ่งมากเลยนะ
ผมคิดว่าคงไม่มีคอลเลกชั่นของสะสม
เกี่ยวกับเมเจอร์ลีก เหมือนแบบนี้
ที่ไหนเลย
- เนอะบิลลี่ - ใช่
รู้สึกว่าแขนคุณแข็งแรงมั้ย เจี้ยนหมิน
ครับ ผมรู้สึกว่าแข็งแรง
แต่ปีนี้ต่างจากเดิม
ทุกครั้งที่ผมขว้างในหนึ่งเกม
แบบว่า ขว้างสักหนึ่งร้อย
วันรุ่งขึ้น ผมไม่รู้สึกอะไรเลย
ไม่ปวด ไม่อะไร
ดีแล้ว
ดีเหรอครับ
ใช่
เขาทำได้มาแล้วในอดีต
เป็นผู้ขว้างที่เก่งมาก
และเขาหนุ่มพอที่จะยังทำได้อยู่
มีสัญญาณบางอย่างที่...
คุณอย่าหมดหวังในตัวคนที่เคยทำสำเร็จมาแล้วสิ
ถ้ายังไม่มีใครเคยทำสำเร็จ งั้นคุณก็ไม่ต้องกังวล
มีแมวมองหลายคนที่อาจจะ แบบว่า
พูดถึง พวกนั้นคิดว่าเขาจบแล้ว
เขาจะไม่มีทางดีขึ้น
โอ๊ย ไร้สาระ
เขาเป็นเบอร์หนึ่งเลย
ผมดูเขาขว้างในเกมแรกของเขา
ที่เกาะสแตเทน
เขา...
(บิลลี่ คอนเนอร์ส อดีตรองประธาน ฝ่ายบุคลากรผู้เล่น นิวยอร์ก แยงกี้ส์)
...ไม่ได้เป็นแค่ผู้ขว้างที่ยอดเยี่ยมมาก
แต่ยังเป็นคนที่ยอดเยี่ยมมากด้วย
เขาเป็นคนที่ทุ่มเท
เป็นเด็กดีมาก
และ ผมหลงรักเขาเลย
ผมรู้ว่าเราจะไปถึงลีกใหญ่ได้สำเร็จ
เขาชนะ 19 เกม 19 เกมนะ
ปีที่เขาบาดเจ็บ เขาน่าจะชนะ 20 เกมด้วยซ้ำ
ใช่มั้ย เจี้ยน
ผมก็พยายามครับ
แต่เขาเป็นคนที่พิเศษมาก
และผมก็รักเขามาก
ผมไม่เคยคิดว่าตัวเองจะเป็นคนเก่งได้แค่ไหน
ตอนเป็นเด็กไม่ค่อยคิดเรื่องนี้
คิดแค่ว่าการเล่นเบสบอล
ทำให้ผมได้ออกไปเล่นข้างนอกและสนุก
ผมไม่เคยคิดว่าจะไปเล่นอยู่ในอเมริกา
หรือญี่ปุ่น หรืออะไรเลย
ไม่เคยคิดเลย
และผู้ขว้างจากไต้หวัน
คือหวังเจี้ยนหมิน
ที่ลงเป็นผู้ขว้างคนแรกเป็นครั้งที่ 12 ของฤดูกาลนี้
สูงหกฟุตสามนิ้ว หนัก 185 ปอนด์
และกลไกสมบูรณ์แบบ
และนี่คือโค้ชการขว้างของเขา นีล อัลเลน พูดถึงเขาครับ
ผู้ที่จะขว้างให้ทีมเราวันนี้คือเด็กหนุ่มจากไต้หวัน
หวังเจี้ยนหมิน
เขาจะขว้างลูกเร็ว ลูกโค้ง ลูกสไลเดอร์
ลูกเชนจ์อัป และลูกเร็วแบบสปลิทฟิงเกอร์
ตอนนี้เขามั่นใจมากในการขว้างทั้งหมดของเขา
และขว้างทุกแบบตลอดเวลาในสถิติการขว้าง
และทำให้เราประสบความสำเร็จมากมาย
เราจึงหวังว่าเขาจะทำได้อย่างต่อเนื่อง
ก่อนอื่นเลย ผมเป็นเหมือน...
(นีล อัลเลน โค้ชการขว้าง)
...พ่อที่อเมริกาของเขา ผมว่านะ
เพราะผมรู้ว่าเขาต้องจากพ่อเขามาไกล
และผมก็อยากอยู่เคียงข้างเขา ถ้าเขาอยากคุย
ไม่เป็นไร
แต่เราไม่ต้องการทำให้พวกเขา มีโอกาสตีโฮมรันได้ โอเคนะ
ผมอยู่เคียงข้างเขาเสมอ
พยายามทำให้เขายิ้มทุกวัน
แล้วเขาก็เริ่มเชื่อใจผม
เราก็พัฒนาความสัมพันธ์ขึ้น
เรื่องทั้งหมดมันเริ่มต้นแบบนั้นครับ
ทีมแยงกี้ส์เซ็นสัญญา
เป็นเงิน 1.9 ล้านดอลลาร์เพื่อจูงใจเขา เมื่อสองปีที่แล้ว
และบาดเจ็บรุนแรงที่ไหล่ หลังจาก เป็นผู้ขว้างคนแรก 14 ครั้งในระดับอาชีพ
ที่เกาะสแตเทนแห่งนี้
เรารู้ว่าเขามีแขนที่ใหญ่
และเขาสามารถขว้างไปข้างตัวได้
แต่เป็นลูกขว้างตรง
เราจึงรู้ ว่าในที่สุด
เราก็จะต้องทำบางอย่าง เพื่อสร้างพัฒนาการให้เขา
เขาขึ้นไปเล่นระดับสามเอ
ต้องเจอกับผู้ตีที่มีประสบการณ์
และในที่สุดมันมีจุดหนึ่ง
ที่เขาขว้างแล้วอีกฝ่ายตีได้และได้วิ่งขึ้นเบส
ผมก็บอกว่า "โอเค ถึงเวลาแล้ว
เราต้องเริ่มสอนการขว้างลูกซิงค์ให้นายละ"
เขาก็มองผม แบบว่า "ลูกซิงค์" เหรอ
ผมก็บอก "ใช่
ไปเอาลูกบอลมาลองทำ"
เขาหยิบลูกบอลมา และเดินหน้าลุยเลย
(ปี 2005)
เขามีคุณสมบัติ
แบบที่ทำให้เขาได้เป็นสองหรือสามผู้ขว้างคนแรก ในทีมผู้ขว้างคนแรก
และนี่คือวันแรกของส่วนที่เหลือในอาชีพเขา
หวังเจี้ยนหมิน
จะเริ่มอาชีพในเมเจอร์ลีกของเขา ด้วยการขว้างลูกนี้
ตีพลาดครับ
ผมร้องไห้เลย
เพราะเขาเป็นเด็กที่เก่งมาก
และผมนึกไม่ออกด้วยซ้ำว่ามันเป็นยังไง
ที่ต้องจากบ้านมาไกลขนาดนั้น
และทำงานหนักมากเป็นเวลานาน
ผ่านการบาดเจ็บหลายครั้ง
แล้วทำสำเร็จในสิ่งที่เขาทำสำเร็จ
ตอนเขามาอบอุ่นร่างกายสำหรับเกมแรกเกมนั้น
ผมจำได้ว่าที่นิวยอร์ก
มีส่วนที่นั่งของคนดูชาวไต้หวัน
พวกเขาถือป้าย
และคลั่งไคล้เขามากๆ เลย
และในใจผม
ผมจะนึกย้อนถึงอดีต
เส้นทางยากลำบากที่เด็กคนนี้ต้องเดินทาง
เพื่อไปให้ถึงจุดที่เขายืนอยู่ในคืนนั้น
หวังเจี้ยนหมิน พร้อมจะขว้างแล้วครับ
ลงมือเลย ที่สนามแยงกี้สเตเดี้ยมสนามใหม่
เวลาอยู่ที่จุดขว้าง เขาเป็นปีศาจร้ายของเรา
เขาเป็นคู่ต่อสู้ที่โหดมาก
เขามีคุณสมบัติที่น่ากลัวที่สุดบางอย่าง
ที่เราทำให้พัฒนาขึ้น ตั้งแต่ผมมาอยู่ที่นี่
มันดีมากที่ได้เห็นว่าความเชื่อมั่น ที่เรามีต่อเขา ให้ผลคุ้มค่า...
(ไบรอัน แคชแมน) (ผจก.ทั่วไป นิวยอร์ก แยงกี้ส์)
...เพราะในที่สุด เขาก็ชนะให้เรา 19 เกม สองปีติดต่อกัน
เป็นเรื่องที่เราตื่นเต้นและภูมิใจมาก
ฟังเสียงคนดูปรบมือสิครับ
ถ้าคุณกำลังนึกถึงไต้หวัน
มันเป็นประเทศ
ที่เล็กกว่า
รัฐแมริแลนด์และเดลาแวร์รวมกันนิดหน่อย
แต่มีคน 22 ล้าน เกือบ 23 ล้านคนอาศัยอยู่ที่นั่น
ในอีกซีกโลกหนึ่ง
คุณจะได้ยินเรื่องราวที่ว่า เขาอาจจะเป็นที่ชื่นชอบที่สุด
หรือเป็นคนมีชื่อเสียงที่สุดในประเทศไต้หวัน
มันสุดยอดที่ได้ยินเรื่องราวอะไรแบบนั้น
หวังเจี้ยนหมินสู้ๆ
ทีมแยงกี้ส์สู้ๆ
การก้าวขึ้นมาอยู่บนจุดนี้ของหวังเจี้ยนหมิน
ทำให้เกิดความภาคภูมิใจในชาติตามมา
เด็กไต้หวันคนหนึ่ง เกิดและโตที่นี่...
(เจสสิก้า คัง) (ไชน่าทีวี ไต้หวัน)
...มีบุคลิกภาพที่บ่งบอก ทั้งหมดของความเป็นชาวไต้หวัน
ทำงานอย่างทุ่มเทและถ่อมตัว
เป็นการแสดงให้เห็นภาพ วัฒนธรรมคนทำงานในไต้หวันจริงๆ
ทั้งหมดนั้นแสดงให้เห็น ผ่านบุคลิกภาพของหวัง
เขาเป็นความภูมิใจของคนทั้งชาติ
หนังสือพิมพ์ฉบับใหญ่ในเมืองที่เขาอยู่
จะขายได้เพิ่มขึ้น 300,000 ฉบับ ในวันรุ่งขึ้นหลังจากเขาขว้างลูก
(ความภูมิใจของไต้หวัน ฉายแสงผ่านปลายนิ้วของหวัง)
ตอนที่เขากลายเป็นผู้ขว้างมือดีที่สุด ของทีมแยงกี้ส์ ทั้งโลกก็ได้เห็น
มันเหมือนกับคนทั้งโลกได้เห็นไต้หวันไปด้วย
ความภูมิใจของชาติทั้งหมดนี้เกิดขึ้น
และฉายให้เห็นบนตัวเขา
ผมคิดว่าเป็นเพราะเขาก้าวขึ้นไปถึงระดับ...
(กัวหงจิน ผู้ขว้าง) (เมเจอร์ลีก ซีพีบีแอล)
...ที่ไม่เคยมีใครขึ้นไปถึงได้เลย
ผมเชื่อว่าคงไม่มีทาง ที่จะมีผู้เล่นคนอื่นจากไต้หวัน
ขึ้นไปถึงระดับที่เขาประสบความสำเร็จได้
เขาทำให้คนในรุ่นของเขา
มีความหวังและความเชื่อมั่นอย่างมาก
รวมทั้งนักเบสบอลอย่างพวกเรา ทำให้เรารู้ว่า
เราสามารถไปได้ไกลขนาดนั้นได้
มันเป็นการพัฒนาและเติบโตที่วิเศษมาก
แน่นอนครับ บางครั้งผมก็คิดถึงมัน
แต่เส้นทางชีวิต
ไม่ได้เป็นเส้นทางที่ไปข้างหน้าตลอดเวลา
หวังวิ่งจากเบสสาม
เขาทำคะแนนได้
(ปี 2008)
เป็นลูกตีดีที่ได้วิ่งสองเบส
และหวังบาดเจ็บตอนวิ่งสองเบสนั้น
เขาเดินแทบไม่ไหว
ทีมแยงกี้ส์นำห้าต่อศูนย์
แต่ส่งผลให้พวกเขาต้องเสียผู้ขว้างคนแรก
มันเป็นความรู้สึกแบบ "โอ ไม่นะ" มีความกังวลแน่นอน
แต่ไม่เคยคิดว่ามันจะมีผลระยะยาว
ต่ออาชีพของเขาอย่างที่มันเป็น
มันเป็นนาทีที่กำหนดชีวิตการทำงานเลยทีเดียว
เราเสียผู้ขว้างมือหนึ่ง
การบาดเจ็บนั้นทำให้เราสูญเสียอย่างมาก
และทำให้เขาสูญเสียอย่างมากเช่นกัน
(ปี 2009)
ปัญหาของหวังเจี้ยนหมินตอนนี้ คือไม่ทำให้ผู้ตีคนไหนออกเลย
ลูกนั้นถูกตีอย่างแรงไปที่เซ็นเตอร์ฟิลด์
ดูเหมือนลูกขว้างซิงเกอร์ไม่พุ่งลงล่างซะแล้ว
คาเบรร่าตีได้ ลูกลอยโด่งไปไกลทางด้านขวา
หนึ่งในการขว้างที่แย่ที่สุดของหวังเจี้ยนหมินวันนี้
และเจอผู้ตีผิดคน
ผมเชื่อว่าผู้ขว้างทุกคน อยู่ห่างจากการขว้างไม่ได้อีก
แค่นิดเดียว...
(ไมค์ ฮาร์วีย์ โค้ชผู้ขว้างสำรอง ทีมนิวยอร์ก แยงกี้ส์)
...และเจี้ยนหมิน ก็แบบว่า
เขาได้รับบาดเจ็บที่เท้า
ไม่เคยกลับมาเหมือนเดิมได้อีก
ผมว่านั่นคือสิ่งที่ทำให้เขาเจ็บปวด
ตอนนี้มีบางอย่างผิดปกติกับหวังเจี้ยนหมิน
จะเป็นเรื่องอะไรนะ
ผมรู้สึกเจ็บตอนเอาเท้าเหยียบที่เพลต
และกังวลมาก
ก็เลยขว้างให้แรงขึ้นอีก
แล้วการขว้างของผมก็หลุดฟอร์ม
ผมขว้างโดยใช้กำลังแขนอย่างเดียว
(วันที่ 29 กรกฏาคม 2009 เขาเข้ารับการรักษาอาการเอ็นหัวไหล่ฉีก)
(และเริ่มกระบวนการฟื้นฟูที่ยาวนาน)
(ทีมแยงกี้ส์ไม่ต่อสัญญากับเขาเมื่อสิ้นสุดฤดูกาล)
ยกขึ้นให้สูง หายใจ
ดีครับ เอาลง
ทำข้อมือให้ตรงไว้ โอเคมั้ย
เมื่อคุณเย็บแผลหลังจากการผ่าตัดไหล่...
(จอห์น ซู ผู้ช่วยเทรนเนอร์) (วอชิงตัน เนชันแนลส์)
...มันจะมีสมอยึดอย่างน้อยสี่อัน
โดยรวมแล้ว
เราเรียกว่าการผ่าตัดใหญ่
แต่ในเคสของเขา
มีสมอถึง 13 อัน
มันไม่ใช่ผ่าแค่เส้นหรือพื้นผิวของเอ็น
แต่หัวไหล่ทั้งหมดถูกผ่าเปิดออก
ซ่อมแซมใหม่และทำความสะอาด
ผมได้ยินเกี่ยวกับการบาดเจ็บของเขาตลอด แต่ไม่เคยรู้แบบจริงจัง
นอกจากได้ยินว่าหนักมาก
แต่พอเขาถอดเสื้อออก แล้วเราเห็นแผลเป็น
โห
มันหนักจริงๆ
ผมเองก็เคยเข้ารับการฟื้นฟูร่างกายหลายครั้ง
และเคยเห็นผู้เล่นหลายคนที่ผ่าตัดไหล่
ตอนเขาถอดเสื้อออก ผมสะเทือนใจ อยากร้องไห้
แต่ต้องแกล้งทำเป็นแซวเขา ประมาณว่า
เห็นแผลเป็นและรอยขนาดนี้
คุณคงไม่คิดหรอกว่าเขาเป็นตัวขว้าง
คุณทึ่งว่าเขายังคงขว้างลูกได้ยังไง ด้วยไหล่แบบนั้น
เขาคงต้องอดทนกับความเครียดมากมาย
และมีแรงกระตุ้นมหาศาล เพื่อสู้ต่อไปในสิ่งที่เขากำลังทำอยู่
(วันที่ 1 กรกฎาคม 2015) (บริดจ์พอร์ต รัฐคอนเนตทิคัต)
(วันที่ 5 กรกฎาคม 2015) (วอลดอร์ฟ รัฐแมริแลนด์)
เขาพยายามอย่างมาก
เราเล่นอยู่ในลีกเล็ก หรือลีกอิสระ
และไม่ได้เล่นในลีกใหญ่...
(หวังปิงหวง บิดา)
...ผมบอกเขาว่า นี่มันคือธุรกิจกีฬา
มันจะเป็นเส้นทางที่ยากลำบาก
แต่ถ้าลูกอยากจะเล่นต่อไป
ลูกก็ต้องอดทน
ตอนเป็นเด็ก เขาจะบ่นเรื่องเจ็บแขน...
(หวังซูเจินหยาง มารดา)
...เขาจะขึ้นบันไดลำบากหลังจากการฝึกซ้อม
เขาจะกลับมาบ้านแบบหมดแรงเลย
แต่ก็ยังเล่นต่อ
บางครั้งเขาก็จะบอกว่าเจ็บแขน หรืออะไรแบบนั้น
แต่เขาก็แค่พูดให้ฟัง
เพราะก็ยังเล่นต่อเหมือนเดิม
ผมคิดว่าด้านที่ดื้อรั้นของเขานี่แหละ
ที่พาเขาผ่านพ้นเรื่องร้ายๆ ในวันนี้
(ปี 2010 เขาได้เซ็นสัญญา กับทีมวอชิงตัน เนชันแนลส์)
(และยังคงทำการฟื้นฟูร่างกายต่อไป)
ตอนที่ผมเริ่มเข้ารับการบำบัด ทำอะไรก็เจ็บไปหมด
ผมมีปัญหาในการเหยียดแขน การยกแขน
ทุกอย่างต้องทำแบบช้าๆ ช้ามากๆ
ผมจำได้ว่าเขาบอกผมว่า แม้แต่ตอนขับรถ
เขาจะรู้สึกเจ็บเวลาหมุนพวงมาลัยรถ
อาการบาดเจ็บที่เขาเป็น
เป็นคนแรกในกีฬาเบสบอล
ไม่มีใครรู้ว่าเขาจะกลับมาได้ไหม จากอาการบาดเจ็บแบบนี้
เขาแสดงให้เห็นถึงความแน่วแน่ ตลอดการฟื้นฟูร่างกาย
ฉันคิดว่าเราไม่ค่อยได้เห็น
คนที่สามารถทำอะไรสักอย่าง ได้อย่างพากเพียร ซ้ำๆ
อย่างที่เขาทำในการฟื้นฟูร่างกายเขา
ผมคิดว่าการทำความรู้จักเขา...
(สตีฟ โกเบอร์) (ฝ่ายฟื้นฟูร่างกาย วอชิงตัน เนชันแนลส์)
...จะทำให้ง่ายขึ้นสำหรับผม เพราะผมรู้
ว่าจะกระตุ้นเขายังไง
เจี้ยนหมินตั้งเป้าหมายไว้แล้วแน่นอน
เขาแค่อยากขว้างลูกอีกครั้ง
ผมคิดว่าเขาต้องการทำ เพื่อพิสูจน์ว่าทีมแยงกี้ส์คิดผิด
เขาเริ่มฝึกขว้างลูกให้ผู้ตี ซึ่งหมายความว่า
เขาเริ่มเจอกับคนตีลูกจริงๆ แล้ว
เขาขว้างไปนิดหน่อย แล้วก็พูดว่า
เขารู้สึกไม่ค่อยดี เขาขว้างต่อไม่ได้
จากที่ผมรู้จักเขา
มันเป็นไปไม่ได้ที่เขา
จะเลิกเล่นกลางคัน
เขาพูดว่า "เจ็บมาก เจ็บมากๆ"
ผมก็บอกว่า โอเค เอางี้
หยิบถุงมือคุณมา ผมจะไปขว้างกับคุณ
"ไม่ใช่ ฟังนะ มันเจ็บมาก" ผมก็บอกว่า
เอาล่ะ ไปหยิบถุงมือคุณมา
"วันนี้ผมจะไม่ขว้าง"
ผมบอก "โอเค งั้นก็ควรเลิกเล่น"
ทำไมคุณไม่เลิกเล่นซะล่ะ
เขาพูดบางอย่างที่แรงมากกับผม
เขาบอก "ถ้าคุณเจ็บ งั้นก็กลับบ้าน
เลิกเล่นซะ"
เขาเป็นคนตัวโตน่ะเนอะ
เขาก็ลุกขึ้นยืน "ไม่ ผมไม่เลิก"
ผมก็แบบ เอาล่ะสิ
ถ้าเกิดเขาเดินเข้ามาชกฉันล่ะ
ผมพูดแทงใจดำเขา
เขาเดินออกไป
ผมว่าวันนั้นเขาคงไม่ได้โยนรับลูกหรอก
ผมแน่ใจว่าผมอาจจะพูดดูถูกเขา
ผมพูดแบบนั้นจริงๆ
แน่นอน ผมไม่อยากยอมแพ้
ผมอยากกลับไปยืนที่จุดขว้างลูก
และวันต่อมาหรือประมาณนั้น ตอนหนึ่งที่คุยกัน
เขาอยากให้แน่ใจว่าผมรู้
ว่าเขามุ่งมั่นเต็มที่
ตั้งแต่นั้นมา
ผมก็เริ่มทำตามโปรแกรมที่เขาออกแบบให้ผม
และฝึกขว้างลูกอย่างหนัก
แล้วมันก็ค่อยๆ เป็นไปทีละนิดๆ
ผมเริ่มรู้สึกดีขึ้น
ผมรู้จักหลายคนที่ผมเคยอยู่ใกล้
พวกเขาอาจจะยอมแพ้ไปแล้ว
ในท้ายที่สุด
ผมก็สามารถขว้างลูกได้จริงๆ อีกครั้ง
มันเป็นปาฏิหาริย์ ที่วันนี้ผมยังสามารถขว้างลูกได้
ตอนนี้เขากลับมาเล่นในเมเจอร์ลีกแล้ว
เป็นครั้งแรกนับตั้งแต่ 4 กรกฎาคม 2009
เหมือนเป็นวันสำคัญสำหรับผม
รู้สึกเกือบจะเหมือนพ่อที่ภาคภูมิใจเลย นึกออกมั้ย
ผมลุกขึ้นยืนตรงที่นั่ง อินนิ่งแรกทำได้ไม่ค่อยดี
จำได้ ฝ่ายนั้นตีได้และวิ่งทำคะแนนสองสามครั้ง
ไม่มีสไตรค์เลย
ผู้ตีตีได้และวิ่งขึ้นเบสสองสามครั้ง
ผมคิดว่ามันเกี่ยวกับความวิตกกังวลของเขา มากกว่าอย่างอื่น
แต่ในจุดเดียวกัน ผมก็จำได้ว่าอยู่ตรงที่นั่งดู
เดินกลับไปกลับมา
ผมกระวนกระวายใจ
อารมณ์คล้ายๆ กำลังรอ ตอนลูกคนแรกกำลังจะคลอด
อยู่ในห้องรอ เดินไปเดินมา
เครียด
ผมบอกตัวเองประมาณว่า
"นี่ เขามาถึงตรงนี้ได้แล้ว เขาต้องทำได้"
การขว้างจบแล้วครับ สไตรค์ครั้งที่สาม
มุมด้านนอก
จากลูกขว้างแบบซิงค์ของหวัง
ที่ได้สไตรค์เอาท์
และเป็นครั้งแรกของเขาในคืนนี้
เมื่อใกล้จะเปิดฤดูกาล
เราก็เร่งให้ทีมแมริเนอร์สตัดสินใจ เรื่องเจี้ยนหมิน
และหลังจากหลายวันผ่านไป
ทีมก็ตัดสินใจเดินหน้า
และจ่ายค่ายกเลิกสัญญาของเขา กับเซาเทิร์น แมริแลนด์
หลังจากอลันบอกผม
(วันที่ 18 กรกฎาคม 2015) (ทาโคมา รัฐวอชิงตัน)
เขาให้เวลาผมสองสามวันเพื่อเก็บของ
ผมต้องเก็บของทุกอย่างที่ผมมีอยู่ที่นั่น
ข้าวของที่มีตลอดหนึ่งปี
ยัดทั้งหมดใส่รถผม
แล้วก็ส่งรถตามมาจากแมริแลนด์
นี่คือทีมที่สามของปีนี้
มันเหนื่อย
แต่ถ้าไม่ใช่เพราะลีกอิสระ
ผมก็อาจจะมาไม่ถึงตรงนี้ก็ได้
ผมอยู่อเมริกามาหลายปีแล้ว และอยู่มาแล้วหลายที่
เริ่มต้นจากเกาะสแตเทน
ไปที่เทรนตัน
แล้วก็โคลัมบัส
ในช่วงไม่กี่ปีที่ผ่านมา จากโทรอนโท
ไปบัฟฟาโล
ลุยส์วิลล์
ชาร์ล็อตต์
ชานเมืองของแอตแลนต้า จอร์เจีย
ถึงลีกอิสระ
จากนั้นก็ทาโคมา
ผมย้ายเมืองทุกปี
จนถึงจุดที่ผมไม่รู้ว่าผมอยู่ที่ไหน
มันเหมือน
พอตื่นขึ้น ผมก็ลืมไปว่าตอนนี้ผมอยู่ที่ไหน
ทั้งหมดนี้คือการทำอาหารแบบไต้หวัน
รสชาติแบบไต้หวัน
- คุณนายหวู่ - หมินมาแล้ว
- ไม่ได้เจอนานเลย - นานจริงๆ ครับ
เราคิดถึงนะ
ดีขึ้นแล้วเหรอครับ
แย่อยู่พักนึง ตอนนี้ดีขึ้นเยอะแล้ว
ผมได้ข่าวว่าตกบันได
ใช่จ้ะ
แต่ตอนนี้หายแล้ว ลูกชายฉันรักษาให้
- จริงเหรอครับ - ใช่
ฉันตกลงมา
แล้วลุกขึ้นไม่ไหว
วันนี้แต่งหน้าด้วย
ฉันก็แต่งไว้ต้อนรับเธอน่ะแหละ
แค่ทาปากนิดหน่อย บางๆ
เธอจะมาอีกวันไหน ฉันจะพาไปกินปูยักษ์
เธอต้องมาวันอังคารนะ
- วันอังคารเหรอครับ - วันอังคารมีปูยักษ์
วันพุธเป็นวันที่มีกุ้งล็อบสเตอร์
จำไว้นะ
โห
ทั้งหมดนี่ทำให้เธอเลยนะ
เดี๋ยวเย็นหมดจะไม่อร่อย กินเลย
ไม่เป็นไรครับ ผมรอพวกเขาก่อนก็ได้
- เดี๋ยวกินด้วยกัน - ได้
นั่นลูกเธอนะ ดูแลดีๆ
ทั้งหมดอยู่ที่แขนนั่น
ทั้งหมดอยู่ที่แขนข้างนี้
ร้องไห้ทำไม
นั่งนี่เลย
ตอนที่เขาได้ไปเล่นในเมเจอร์ลีก
ทุกคนรายงานข่าวนี้กันหมด
ตอนแรกเขาบอกชื่อเขา ผมก็จำไม่ค่อยได้
แล้วก็ค่อยๆ เริ่มสนิทกับเขา
ผมคิดว่าสิ่งหนึ่งที่ผมทำถูก...
(ไมเคิ่ล หวู่ เพื่อนสมัยเด็ก)
...คือส่งตัวเขาให้หมอหวู่
หมอจะได้รักษาเขา
ไมเคิ่ลเอาเบอร์ผม...
(อัลเบิร์ต หวู่ เพื่อนและหมอนวดกระดูกสันหลัง)
...ให้เจี้ยนหมิน แล้วเขาโทรมา
เราก็ตรวจเช็คสุขภาพ
เขาจะขับรถมาจากทาโคมา เพื่อมารักษา
วันนั้นเป็นวันเสาร์หลังจากการรักษา
ตอนที่เขาบินกลับไปแข่งในเกมหนึ่ง
เราทุกคนต่างก็ไม่แน่ใจ
ว่าเขาจะต้องสู้กับปัญหา
(วันที่ 15 สิงหาคม 2015) (โอคลาโฮมาซิตี้ รัฐโอคลาโฮมา)
หรือว่าเขาจะเล่นได้ดี
พวกเรานั่งดูขณะที่เขาขว้างต่อไปๆ
จนเข้าสู่อินนิ่งที่เก้า กำลังจะจบเกมแล้วนี่
ตีไปแล้วตกลงด้านขวา
โอมัลลีย์ไปรับแล้วโยนเข้ามาที่เบสแรก
ทันเวลา และจบเกมแล้วครับ
หวังเจี้ยนหมินขว้างคนเดียวตลอดเกม ทำสามชัตเอาท์
ทำให้ทาโคมาชนะทีมด็อดเจอร์สห้าเกมต่อเนื่อง
เขาจบเกมและชนะ
เราส่งข้อความไป
"เป็นเกมที่นายขว้างได้สุดยอด"
ใช่ แล้วเขาก็พูดว่า...
- เขารู้สึกมีพลังมาก - ใช่
เขาเล่นได้เด่นมาก...
(เจมี นาวาร์โร โค้ชการขว้าง)
...สองสามเกมสุดท้ายที่เขาลงเป็นคนแรก
เขาขว้างได้คงเส้นคงวา
เขามีอะไรดีๆ มากมายที่อยากพิสูจน์ให้เห็น
ตอนนี้เขามีของแล้ว
ทุกอย่างรู้สึกถูกต้องไปหมด
ในเกมนั้น
คุณก้าวออกไปยืนตรงนั้น และขว้างลูก
ทุกอย่างรู้สึกราบรื่นไปหมด
การขว้างลูกของผม
มุมที่ขว้างไป
ทุกลูกไปตรงที่ที่ผมต้องการให้มันไป
สุดยอด เป็นการเล่นที่สวยงามมาก
แล้วเขาก็กลับมา
กลับมากินมื้อเย็นที่นี่
เขาบอกออกมาจากในรถ ว่ามีรองเท้ามาให้ผม
เขามองผม
แล้วพูดว่า "นี่คือรองเท้าที่ใส่ในเกมนั้น"
ผมก็บอก "อ๋อ"
เป็นวันที่ผมรู้สึกดีมาก
(วันที่ 6 กันยายน 2015) (ลาสเวกัส รัฐเนวาดา)
ตอนนี้ทุกอย่างดีไปหมดสำหรับเขา
นั่นเป็นเรื่องที่ดี ตอนนี้เขาก็แค่ทำต่อไปเรื่อยๆ
และนั่นจะพาเขาไปสู่ลีกใหญ่ได้เร็วกว่าที่คุณคิด
คนที่รู้สึกว่าเขายังสามารถเล่นได้
ในระดับเมเจอร์ลีก เขาจะทุ่มเท นั่นคือสิ่งที่เขาทำอยู่...
(แพท ลิสทาช ผจก.ทีม)
...ด้วยวิธีขว้างของเขาช่วงนี้
ผมคิดว่าเขาอยู่ไม่ไกล จากการได้เล่นในเมเจอร์ลีกอีกครั้ง
ในช่วงปลายฤดูกาล
เขาแทบไม่พูดถึงอาการเจ็บอะไรเลย
มันเยี่ยมมากที่ไม่มีอาการเจ็บหรืออะไรแบบนั้น
ดังนั้นเขาสามารถลองสู้ครั้งสุดท้ายได้
คุณหวังว่าเขาจะได้เข้าร่วมทีมเมเจอร์ลีก ของทีมแมริเนอร์ส
หวังมากครับ หวังมาก
เราดูเขาเล่นทุกเกมเลยครับ
และหวังว่าเขาจะขว้าง คนเดียวตลอดเกมได้ทุกครั้ง
(ไถหนาน ไต้หวัน)
ผมไปเรียนมัธยมปลายและวิทยาลัย
ที่ไทเป
จากนั้นก็มาอเมริกา
เกือบครึ่งหนึ่งของชีวิต ผมอยู่ไกลบ้าน
ผมไม่เคยได้ใช้เวลา
อยู่กับพ่อแม่มากพอในช่วงเวลาที่ว่านี้
พวกท่านสนับสนุนผมมาตลอด
ออกไปเผชิญโลกและค้นหาในตอนที่เรายังหนุ่ม
ผมไม่รู้ว่าจะอยู่ที่อเมริกาอีกนานแค่ไหน
และถึงวันหนึ่ง ถ้าผมกลับไปอยู่ไต้หวัน
พ่อแม่ก็คงแก่มากแล้ว
บ้านของลูกอยู่ที่ไต้หวันนะ ดูแลตัวเองให้ดีตอนอยู่ที่โน่น
ส่วนพ่อกับแม่
เราสองคนจะดูแลตัวเอง ลูกไม่ต้องห่วง
ขอแค่เขามีความสุขและสุขภาพดี
และดูแลครอบครัวของเขาอย่างดี
ฉันบอกเขาตลอด
ดูแลครอบครัวลูกเถอะ เราไม่เป็นไรหรอก
เราอยู่กันอย่างเรียบง่ายที่ไต้หวัน
พ่อแม่อยู่กันเองได้ เราจะดูแลตัวเอง
เมื่อลูกมีจิตใจเข้มแข็ง
และอยากกลับไปเล่นในเมเจอร์ลีกอีก
ถ้ามันเกิดขึ้นได้จริงๆ ก็ดีมากๆ
แต่ถ้าเป็นไปไม่ได้ เราก็แค่เดินออกมา
ไม่ช้าก็เร็ว เราก็ต้องเดินจากมา
ไม่จำเป็นต้องพยายามปีนขึ้นไปให้สูงหรอก
(ในช่วงการขยายรายชื่อผู้เล่น เดือนกันยายน 2015)
(เขาไม่ถูกเลือกเข้าร่วมทีมเมเจอร์ลีก ของทีมแมริเนอร์ส)
ฉันบอกเขาว่า ลูกดูดอกไม้สิ
พอบานแล้วมันก็เหี่ยวและร่วงหล่น
เมื่อปีนขึ้นไปบนหอคอยที่สูงที่สุด
ยังไงก็ต้องลงมาอยู่ดี
อายุเป็นเรื่องสำคัญเสมอ
ลูกอายุมากแล้ว
ลูกสู้ไม่ไหวหรอก
นั่นเป็นสิ่งที่ฉันบอกเขาเสมอ
(รักครั้งแรกฝังใจที่สุด) (หวัง ไต้หวันรอคุณอยู่)
(คณะกรรมการหวู่ แห่งซีพีบีแอล เชิญหวังเป็นตัวแทนไต้หวัน)
(ในพรีเมียร์ 12 หวังจะพิจารณาคำเชิญ)
(หวังมีคำแถลง จะไม่ลงเล่นในพรีเมียร์ 12)
(หวังจะกลับมาขว้างในซีพีบีแอลหรือไม่ หลังปฏิเสธคำเชิญให้เข้าร่วมในพรีเมียร์ 12)
(เวิลด์เบสบอลคลาสสิก ปี 2013)
เจี้ยนหมินเข้าใจหน้าที่ของเขาเป็นอย่างดี ตลอดหลายปีที่ผ่านมา
ในฐานะความภูมิใจของไต้หวัน
นั่นเป็นตำแหน่งที่ทำให้เขากดดันมาก
และเขาเข้าใจเรื่องความรับผิดชอบทางสังคม
ที่เขาแบกอยู่บนบ่า ว่าเขามีความหมายอย่างไรต่อไต้หวัน
ตำแหน่งนี้เป็นสิ่งที่
สื่อสร้างขึ้น
ผมคิดว่าทุกคนต่างก็มีความพิเศษในตัวเอง
เพียงแต่มันยังไม่ถูกค้นพบ
ดังนั้นชื่อนี้ที่เรียกขานกัน
มันจึงเป็นสิ่งที่ฉาบฉวยมาก
(ความภูมิใจของไต้หวันก็พ่ายแพ้เช่นกัน) (ไต้หวันหัวใจสลาย)
ในที่สุด
มันก็รบกวนจิตใจคุณ
เพราะทุกคนกำลัง
จับจ้องมองคุณ
ความคาดหวังเหล่านั้น
บังคับให้คุณต้องพยายามอย่างหนัก
ที่จะเล่นเพื่อทุกคน
(ความภูมิใจของไต้หวัน วีรบุรุษ นักโทษ)
(ยังไม่เลิกเล่น ปีหน้าหวังจะยังคงเล่น อยู่ในสหรัฐอเมริกา)
("สู้ต่อไปในอเมริกา" หวังกลับไปสหรัฐฯ)
(สิบปีในเมเจอร์ลีกเบสบอล เจี้ยนจะได้รับ เงินบำนาญปีละ 180,000 ดอลลาร์)
(อีกสองปี หวังจะได้รับเงินบำนาญหลังเลิกเล่น จากเมเจอร์ลีกเบสบอล)
(นานขึ้นอีกนิด เจี้ยนจะได้รับเงินบำนาญ เดือนละ 15,000 ดอลลาร์)
หวังเจี้ยนหมินมีดีอะไรเหรอ
ผมก็เป็นแค่นักเบสบอลคนหนึ่ง
มันแตกต่างจากคนอื่นๆ ยังไง
ผมไม่อยากได้ตำแหน่ง
"ความภูมิใจของไต้หวัน" ที่เรียกกันนี่หรอก
ขณะที่อาชีพของเขายังเดินหน้าต่อ
มันก็บังคับให้เขาต้องเริ่มยอมรับ
สิ่งที่เขาไม่ยอมรับมาก่อน
คือการเล่นให้ทีมที่เขาไม่เคยสนใจจะเล่นให้
ความเป็นจริงบังคับให้เขาต้องปรับเปลี่ยน
ระหว่างที่เขาเล่นอยู่กับหลายๆ ทีมในลีกเล็ก
มีคนสนใจเขาน้อยลง
และความกดดันจากการเป็น "ความภูมิใจของไต้หวัน" ก็ลดลง
ไม่มีนักข่าวอีกแล้ว ไม่อยู่ท่ามกลาง ความสนใจของผู้คนอีกต่อไป
เขาต้องค่อยๆ ค้นพบตัวเองอีกครั้ง
มันมีการเปลี่ยนแปลง
กระบวนการทางความคิดของผมเปลี่ยนไป
ผมไม่มีความกดดันมากมายอีกต่อไป
มันเหมือนกับ
ผมขว้างลูกเพื่อตัวเองจริงๆ
และมันทำให้ชีวิตผมง่ายขึ้น
ตั้งแต่ตอนแรก นั่นคือสิ่งเดียวที่ผมหวัง
การมีชีวิตเหมือนกับคนอื่นๆ แค่เป็นคนดีที่สุดที่ผมจะเป็นได้
ซื่อสัตย์ต่อตัวเอง
ซื่อสัตย์ต่ออาชีพของผม
แค่นั้นก็ครบถ้วนสมบูรณ์แล้ว
สิ่งที่ผมต้องทำตอนนี้
คือทำยังไงให้แขนของผมฟื้นคืนกำลังได้เร็วขึ้น
ระหว่างแต่ละเกม
ฤดูกาลนี้ จากเกมหนึ่งไปอีกเกมหนึ่ง
การขว้างของผมไม่คงเส้นคงวา
เดี๋ยวดีเดี๋ยวแย่บ่อยมาก
การขว้างลูกเร็วที่เขาทำได้
ในสามหรือสี่สัปดาห์สุดท้ายของฤดูกาล ในเกมเหล่านั้น
มันค่อนข้างทำให้เขามีความหวัง
เหมือนฉายภาพในอดีตของลูกที่เขาเคยขว้างได้
ทีนี้คุณจะทำให้มันอยู่นานขึ้นได้ยังไง
อลันบอกว่า
"คุณฝึกซ้อมเองในช่วงปิดฤดูกาลมาสองสามปีแล้ว
แต่ก็ไม่ได้ผลลัพธ์ที่คงเส้นคงวา
มีแต่ขึ้นๆ ลงๆ อย่างน่าสังเกต"
เราได้ยินมาเยอะมากเกี่ยวกับรอน โวลฟอร์ธ
และโปรแกรม ของเทกซัส เบสบอลแรนช์
ที่ช่วยทำให้ผู้ขว้างดังๆ กลับมาได้
เขารู้ว่าจะต้องทำยังไงกับผู้ขว้าง
อลันเลยบอกผมว่า
"นายไม่มีอะไรต้องเสีย
นายน่าจะไปลองดู
บางทีอาจได้เรียนรู้อะไรใหม่ๆ แล้ววันหนึ่งก็เอาไว้สอนคนอื่นๆ ได้"
(หลังจากตัดสินใจอยู่หลายเดือน และแรงกระตุ้นจากอลัน)
(และเพื่อนนักขว้าง เจิ้นชีหวง เขาก็เริ่มไปฝึก)
(ที่ฟลอริดา เบสบอลแรนช์ ที่มีแรนดี้ ซัลลิแวนเป็นหัวหน้า)
(ซึ่งเป็นศูนย์ฝึกที่อยู่ในเครือของ เทกซัส เบสบอลแรนช์ ของรอน โวลฟอร์ธ)
(วันที่ 1 ธันวาคม 2015) (แบรนดอน รัฐฟลอริดา)
ครั้งแรกที่เดินเข้าไปผมรู้สึกแปลกใจ
นี่โรงเรียนเบสบอลจริงเหรอ
มันซ่อนอยู่ในพลาซ่าเล็กๆ
(ดิ อาร์เมอรี พาวเวอร์ พิทชิ่ง อะคาเดมี)
เจี้ยนหมินมองไปรอบๆ แล้วผมก็พูดว่า "นี่ รู้มั้ย
มีเรื่องมหัศจรรย์มากมายเกิดขึ้นในห้องนี้ พนันได้เลย"
แรนดี้นำเสนอข้อมูลกับเราเยอะมาก
เกี่ยวกับวิธีที่โปรแกรมของศูนย์
จะช่วยให้เจี้ยนหมิน ได้ความสม่ำเสมอของเขาคืนมา
เรื่องการฟื้นฟูร่างกายของเขา
และคงความแรงปลาย ของลูกเร็วแบบซิงค์ที่เขาขว้าง
ไป เร็ว เร็ว เร็วๆ
กลไกของเขาด้อยประสิทธิภาพสองสามเรื่อง
พอคุณอายุ 35 ปี 36 ปี
ความคล่องตัวของคุณจะเริ่มลดลง...
(รอน โวลฟอร์ธ) (เทกซัส เบสบอลแรนช์)
...แล้วพอร่างกายคุณเคลื่อนไหว ไม่แข็งแรงว่องไวอย่างที่เคยเป็น
ตอนคุณอายุ 21 หรือ 22
คุณจะค่อยๆ มีรูปแบบการเคลื่อนไหว ความบกพร่อง หรือความด้อยประสิทธิภาพ
ที่ร่างกายจะเริ่มปล่อยออกมาในอีกไม่นาน
และเมื่อคุณไปถึงระดับของเจี้ยนหมิน
สมรรถนะลดลงแค่ห้าเปอร์เซ็นต์
ก็ทำให้คุณหมดแรงได้
ครั้งแรกเขาพูดถึงเรื่องนี้
"ฟอร์อาร์ม ฟลายเอาท์"
แต่ผมไม่เคยได้ยินคำนี้ในเบสบอลมาก่อน
เขาพูดว่าเขาไม่เคยได้ยินคำนี้
จริงดิ ผมก็แบบ จริงเหรอ
แล้วมีโค้ชคนไหนสักคนของนายในเมเจอร์ลีก
เคยพูดถึงเรื่องฟอร์อาร์ม ฟลายเอาท์นี่บ้างมั้ย
เขาก็บอกว่าไม่เลย เขาไม่เคยได้ยินเลย
ฟอร์อาร์ม ฟลายเอาท์ หมายถึงตอนที่ขว้าง
ขณะที่เท้าเราลงมาแตะพื้น
แขนเรา
จะอ้าและยืดออก
ไม่ใช่อยู่ในมุมตั้งฉาก 90 องศา
เวลาที่เราขว้างแบบนั้น ทั้งหมดมันคือการขว้างโดยใช้ไหล่
แรงกดไปอยู่ที่ไหล่ เลยทำให้บาดเจ็บได้ง่าย
ทุกคนจะมีลูกโป่งหนึ่งลูก
พยายามหามุม 90 องศานั้นและทำให้มันคงที่
จะมีลูกหนึ่งขว้างไป อีกลูกอยู่กับตัว
เขาจะได้ไม่คิดถึงเรื่องฟอร์อาร์ม ฟลายเอาท์
เขากำลัง
ฝึกการขว้างลูกหนึ่งไป อีกลูกอยู่กับตัว
มันคือฟอร์อาร์ม ฟลายเอาท์
การขว้างของเขามันผิดปกตินิดหน่อย
และไม่ได้ใช้ท่อนล่างของเขามาก อย่างที่เขาต้องใช้
ลำตัวของคนเรา ตั้งแต่กลางต้นขา ถึงแผ่นหลังด้านล่าง
มีความสำคัญมากในการขว้าง
และแขนก็เคลื่อนตามไปด้วยจนกระทั่งขว้างจบ
แต่เจี้ยนหมินไม่ได้ใช้ส่วนนี้มากนัก
เรากำลังให้เขาฝึก
พยายามขยับท่อนล่างให้มากขึ้น...
(แรนดี้ ซัลลิแวน) (ฟลอริดา เบสบอลแรนช์)
...กระตุ้นกล้ามเนื้อก้นมากขึ้นอีกนิด
แล้วเขาไม่ค่อยชอบการฝึก เขาบอกเราว่า
เวลาฝึกแบบนี้เหมือนกำลังผลักลูกบอล
ถ้าคิดว่ามันไม่เหมาะกับนาย ก็ควรบอกเขา
เขาจำเป็นต้องเข้าใจนาย และการตอบสนองของร่างกายนาย
มักจะมีความไม่เชื่อและความสงสัยเสมอ
และเรายินดีรับฟัง
เราไม่จำเป็นต้องเป็นฝ่ายถูก
ถ้าคุณเชื่อในสิ่งที่คุณเชื่อ ผมก็จะไม่พยายามเปลี่ยนคุณ
ผมแค่อยากจะให้คุณ นี่คือสิ่งที่ผมรู้
แล้วก็ให้คุณได้อยู่ในสภาพแวดล้อม ที่คุณสามารถเริ่มทดลองทำ
แล้วดูว่าได้ผลไหม
- ดีไหม - ไม่
ไม่เหรอ โอเค
เอาล่ะ งั้นมาคิดหาทางเลือกอื่นกัน
นั่นคือสิ่งที่เราทำ
เราจะไม่เอาผู้เล่นระดับเมเจอร์ลีก
ที่ขว้างได้ในขั้นสูงอย่างที่เขาทำได้
มาเปลี่ยนแปลงแบบยกแผง
ผมไม่รู้ว่าเขาจะดีขึ้นกว่า
ตอนที่เขาชนะ 19 เกมติดต่อกันได้มั้ย
อาจเป็นไปได้
แต่ผมคิดว่านั่นไม่ใช่ประเด็น ประเด็นของผมคือทำให้เขากลับมาได้
เขาไม่จำเป็นต้องดีขึ้นกว่าตอนนั้น
แค่ทำให้เขากลับมาใกล้เคียงจุดนั้น
และผมคิดว่าไม่มีข้อสงสัยว่าเขาทำได้
ดีครับ ไม่มีฉีกขาด แค่ตึง
มีความผิดหวังและความสงสัยนิดหน่อย
ร่างกายยังอยู่ในช่วงเรียนรู้ที่จะปรับตัว
กับความกดดันที่ทับซ้อนกันมากขึ้นๆ
และทุกวันคุณก็กำลังเรียนรู้
ที่จะสื่อสาร
กับความเจ็บใหม่ๆ ที่เกิดขึ้นของร่างกายคุณ
พยายามทำให้มันเป็นฟันเฟือง ที่ทำงานกับฟันเฟืองแต่ละตัวได้เหมาะเจาะ
ดังนั้นตอนนี้ ร่างกายกำลังทดลอง กลไกใหม่ๆ เหล่านี้
รู้สึกเหมือนมีช่องว่าง ไม่เชื่อมต่อกัน
ไม่เหมือนเมื่อก่อน
ตอนที่มันเป็นเหมือนฟันเฟือง ที่เข้ากันได้สมบูรณ์แบบ
- ขอบคุณนะครับ - ขอบคุณครับ
ผมรอให้คุณกลับมาแทบไม่ไหว
คุณจะแกร่งเหมือนไอร์ออนแมนเลยล่ะ ตอนคุณกลับมา
ผมอาจจะนิ่มขึ้นก็ได้ตอนผมกลับมา
ไม่หรอก
(วันที่ 8 ธันวาคม 2015) (นิวไทเปซิตี้ ไต้หวัน)
เรามีทีมงานที่ยอดเยี่ยมมากที่นี่
คนที่มีประสบการณ์มากมาย ที่อยู่ที่นี่เพื่อช่วยเหลือคุณ
และวิธีที่พวกคุณจะได้ประโยชน์มากที่สุด ในสี่วันนี้
คือถ้ารู้จักใช้ทีมงานที่อยู่ที่นี่ ให้เป็นประโยชน์มากที่สุด
และถามคำถามให้มากเท่าที่จะถามได้
(ตารางการฝึกซ้อม)
การขว้างเริ่มจากช่วงล่างไปที่ช่วงบน ไปที่แขนคุณ
ขาคุณแข็งแรงกว่าแขนคุณ
คุณยังต้องเรียนรู้เกี่ยวกับร่างกายคุณอยู่
คุณยังไม่ได้ใช้ท่อนล่างของคุณอย่างถูกต้อง
ในการเตรียมตัว และปล่อยแรงขว้างออกไปข้างหน้า
ตอนคุณก้าวออกมา เล็งไปที่เป้าหมายของคุณ
ก้าวออกมา ยืนให้มั่นคง
หันกลับไปนิดนึง นิ้วเท้าคุณ นั่นล่ะครับ
ใช้สะโพก
สไลด์ออกมา
ยกขึ้น
แล้วสไลด์ออก
การส่งต่อสิ่งเหล่านี้เป็นเรื่องสำคัญมาก
ความหวังของผมคือ นำสิ่งที่ผมได้เรียนรู้ในต่างประเทศ
มาแบ่งปันให้กับเยาวชนเหล่านี้
และช่วยพัฒนาวงการเบสบอลของไต้หวัน
การเฝ้าดูผู้เล่นอายุน้อยเหล่านี้ฝึกฝนอย่างหนัก
ทำให้ผมประทับใจมาก
ผมนึกถึงสมัยที่ผมเป็นเด็ก
ตอนฝึกฝนการใช้ร่างกายท่อนล่าง
และการทำมุมของแขน
สิ่งที่ผมได้เรียนรู้ที่เบสบอลแรนช์
เหมือนการได้ทบทวนพื้นฐานเหล่านี้ จากสมัยอดีตอีกครั้ง
เขาทุ่มเทเต็มที่ รวมถึงช่วงที่เขา กลับไปไต้หวันด้วย
ทำตามแผนงาน จึงไม่มีการหยุดพัก
มีการพัฒนาพื้นฐานของเขาอย่างต่อเนื่อง
เพื่อผ่านโปรแกรมนี้
จากการได้ฝึกซ้อมกับเจิ้นชีหวงที่ไต้หวัน ในช่วงเวลาที่ว่านี้
เขาได้แบ่งปันประสบการณ์ของเขาให้กับผม
ผมก็แบ่งปันประสบการณ์ของผม
และผมก็ค่อยๆ เริ่มรู้สึกว่ามีพัฒนาการ
ความรู้สึกไม่เชื่อมต่อกันก่อนหน้านั้น
ค่อยๆ จางหายไป
(ในช่วงที่เขาใช้เวลาอยู่ที่ไต้หวัน)
(ทีมแคนซัสซิตี้ รอยัลส์เสนอสัญญา การเล่นในลีกเล็กให้เขา)
(พร้อมเชิญให้เข้าร่วมฝึกซ้อมฤดูใบไม้ผลิ)
(วันที่ 26 มกราคม 2016) (แบรนดอน รัฐฟลอริดา)
ร่างกายคุณ คล้ายๆ ว่ามันเรียนรู้ขึ้น เรียนรู้ขึ้น
มันเหมือนกับคุณกำลังสร้างบ้านด้วยไม้เล็กๆ
ต้องใช้เวลาสักพัก
รอนบอกกับผม
ว่าผมสามารถเริ่มขว้างในที่ซ้อมขว้างได้
นั่นสี่หรือสอง
ขว้างลงต่ำจริงๆ
ลูกบอลจะไปตรงที่ที่มันควรจะไปตลอด
สำหรับเขา ลูกเร็วแบบซิงค์นั่นมัน มันใช่เลย
มันเฉพาะเขาเลย
ดังนั้นก็ขว้างลูกแบบนั้นให้เก่งๆ นะ
ผมจะแจ้งให้ทราบ ตอนเราจะไปดูซ้อมฤดูใบไม้ผลิ
- ถ้าคุณอยากบินไป... - เยี่ยมเลยครับ ผมยินดี
คำวิจารณ์ของผมจากการดูวิดีโอคุณ
คือคุณไม่ได้ใช้ท่อนล่างมากนัก
แต่ตอนนี้มันดีขึ้นเยอะมาก
ผมถ่ายวิดีโอไว้ตอนคุณอยู่ที่ซ้อมขว้าง
นั่นหมายความสองอย่าง
มีความเป็นไปได้ ผมคิดว่าคุณสามารถ กลับมาขว้าง 95 ไมล์ต่อชั่วโมงได้
อย่างที่สอง
และอาจจะสำคัญกว่า ในระยะยาว
คือมีแรงกดน้อยลงที่ไหล่
เร่งความเร็วขึ้น เจี้ยน
เร่งความเร็วขึ้น เจ้าหนู
เร็วเข้า เร็วเข้า
วันนี้ คือวันก้าวข้าม
ซึ่งแปลว่าเขาจะต้องก้าวข้ามขีดจำกัด และขว้างให้หนัก
ได้เวลาเร่งเครื่อง ทำให้เขาพร้อมสำหรับฤดูกาลนี้
เพื่อที่เมื่อถึงเวลาเริ่มงาน
- และการซ้อมฤดูใบไม้ผลิเริ่มขึ้น - ความเร็ว 85.7
เขาจะได้เตะประตูพัง ด้วยความเร็ว 93 หรือ 95 ไมล์
พวกเขาจะได้ไม่มีทางเลือก นอกเขาใส่ชื่อเขาในทีม
ไม่มีทางเลือก
เขาไปที่นั่น แล้วเข้าไปแบบง่ายๆ ไม่ได้
เขาต้องไปแบบปังสุดๆ
เขาต้องไปที่นั่น และทำได้เฉียบขาด จนพวกเขาไม่มีทางเลือก
เขาเร่งเครื่องมาประมาณสองเดือนแล้ว
เพื่อเตรียมพร้อมสำหรับเรื่องนี้
สิ่งที่เราเรียนรู้เกี่ยวกับเจี้ยนคือ
- ถ้าไม่มีการแข่งขัน - เร็ว 86.7 ไมล์
เขาก็ไม่เก่งเท่าที่เขาเก่ง
เร็ว 87 ไมล์
เขากำลังมา
เราจึงนัดผู้ขว้างของเรา จากทีมเรดซ็อกส์
คือเควิน ให้มาขว้างแข่งกับเขา
เก้าสิบ
ถ้าเควินชนะเจี้ยนสี่ไมล์ต่อชั่วโมง
เจี้ยนจะต้องจ่าย 100 ดอลลาร์
การขว้างสองสามครั้งแรกเงียบเหงาหน่อย
ไม่มีใครแข่งกับเขา เขาขว้างคนเดียว
เขาทำได้ประมาณ 81 ไมล์
แล้วก็ขึ้นเป็น 84 ไมล์
แล้วพอเริ่มขว้างแบบแข่งกัน เขาก็ขึ้นจาก 84 ไมล์เป็น 87 ไมล์
เป็น 90 ไมล์
เก้าสิบสี่ไมล์!
ทำได้ 90.2 ไมล์
(วันที่ 17 กุมภาพันธ์ 2016) (ฟีนิกซ์ รัฐแอริโซนา)
ผู้เล่นส่วนใหญ่จะจากบ้านมา
ตอนเริ่มต้นฤดูกาล
คุณพลาดการได้เห็น
ลูกๆ ของคุณเติบโต
และทุกอย่างที่พวกเขาทำ
พ่อช่วยใส่ให้หน่อยได้มั้ยครับ
ตาพ่อผมเป็นแบบนี้
แบบว่า มันเปลี่ยนเป็นแบบนี้ได้
พ่อ ทำตาแบบนั้นให้ดูหน่อยสิ แบบที่เวลาพ่อทำแบบนี้น่ะ
ทำหน่อยสิ
เขาจะบอกเพื่อนๆ ที่โรงเรียน
"พ่อเราเป็นนักเบสบอล เขาไปเล่นอยู่ที่อื่น"
เด็กๆ ที่เล่นเบสบอลก็จะถามเขา
"พ่อเธอตีโฮมรันหรือเปล่า"
แล้วจัสตินก็ตอบว่า
"เปล่า เพราะเขาเป็นคนขว้าง"
เขาเล่นเบสบอลแบบเอาจริง
ไม่ได้เล่นสนุกๆ
เล่นเอาจริง
เขาจะไปตอนเดือนมกราคม และกลับมาประมาณตุลาคม
เวลาเราบอกว่าพ่อกำลังจะไปทำงาน
มันแปลว่าจะไปนานมาก
ประมาณ 200 กว่าวันหรือราวๆ นั้น
ตอนพ่อไปทำงาน หนูบอกอะไรพ่อเวลาคุยโทรศัพท์
เมื่อไหร่พ่อจะกลับบ้าน
แล้วก็...
แค่นั้นครับ
แล้วพ่อบอกว่ายังไง
พ่อก็ยังไม่รู้ครับ
บางครั้งผู้ปกครองก็จะไปโรงเรียน
เพื่อไปดูเด็กๆ เล่นไวโอลิน หรืออะไรทำนองนั้น
แล้วผมก็ไปไม่ได้
เขาจะเศร้า เขาจะรู้สึกเสียใจ
เขาจะโทรมาแล้วพูดว่า
"พ่อไม่มาดูผมแสดง"
เขาจะบอกเรา
แล้วก็ร้องไห้
มันทำให้เราเสียใจเช่นกัน
ตอนแรกๆ เขาจะถามหาพ่อ
"เมื่อไหร่พ่อจะกลับ เมื่อไหร่พ่อจะกลับ"
จากนั้น
ก็ค่อยๆ ถามถึงน้อยลง
แล้วเขาก็เลิกถาม
นั่นเป็นตอนที่เรารู้สึกว่า
เขาเริ่มโตขึ้นแล้วนะ
ผมชอบให้...
พ่ออยู่บ้าน
นี่เจี้ยนหมินวาด
รูปนี้
และจัสตินวาดรูปนี้
เวลาคิดถึงพ่อ เขาจะดูรูป
แล้วเขาก็วาดรูป
ฉันก็บอกเขาว่า
ถ้าตอนที่พ่อไปทำงานเสร็จแล้ว และกลับมา
หนูอยากทำอะไรกับพ่อก็วาดออกมา
เขาแค่ต้องการใช้เวลาอยู่ด้วยกันมากขึ้น
เขากับจัสตินเป็นเต่านินจา
เราได้รับพัสดุจากเขาเป็นประจำ
บางทีอาจจะเป็นการทำเพื่อชดเชย
เพราะบางทีจัสตินก็จะบอกเขาเวลาคุยโทรศัพท์
ว่าเขาอยากได้อะไร ว่าช่วงนี้เขาเห็นอะไร
บอกว่าเด็กคนอื่นๆ กำลังมีของเล่นอะไร
ดังนั้นในความคิดเขา
เนื่องจาก เขาไม่ได้อยู่ใกล้ลูก
เวลาเขาเห็นของอะไรต่างๆ สำหรับเด็ก เขาก็จะซื้อ
แล้วก็ส่งมาให้เรา
เขาจะเขียนจ่าหน้าถึงจัสติน หวัง
แล้วพอจัสตินได้รับของ เขาจะดีใจมาก
โห พ่อส่งของมา
เขาจะเอาของพวกนั้นไปโรงเรียนด้วย
และบอกเพื่อนๆ ว่าพ่อเขาส่งของมาให้
ตอนที่เจี้ยนหมินกำลังจะต้องไปทำงานแล้ว
เขาจะตัดผมให้ลูกๆ
เมื่อไหร่ที่เขาทำแบบนี้
จัสตินจะรู้
ว่าหมายความว่ายังไง
สักชั่วโมงนึงก่อนผมจะไป
เขาจะเริ่มร้องไห้
เขาจะยืนอยู่ข้างประตูและโบกมือ
แล้วก็พูดว่า
"ตอนที่พ่อว่าง พ่อกลับมาเยี่ยมผมก็ได้นะ"
เนื่องจากผมมุ่งมั่นที่จะเล่นต่อไป
ผมต้องยอมเสียสละเวลา
ที่จะได้อยู่กับพวกเขา
ผมตั้งเป้าหมายให้ตัวเองไว้สองปี
แต่นั่นมันสองปีก่อน
ตอนนี้กำลังจะเข้าปีที่สาม
ผมแค่ต้องการพิสูจน์ ว่าผมสามารถขว้างในเมเจอร์ลีกได้อีกครั้ง
ขอแค่วันเดียว
แค่วันเดียวเหรอ
ไม่รู้สิ สักหนึ่งวัน
ผมไม่ได้ทำสิ่งนี้เพื่อเงินบำนาญหลังเลิกเล่น
เพราะไม่ว่าคุณจะเล่นในเมเจอร์ลีกนานแค่ไหน ยังไงคุณก็ได้บำนาญ
แตกต่างกันแค่จำนวนเงินมากน้อย
ดังนั้นจึงไม่มีใครทำสิ่งนี้เพราะหวังเงินบำนาญ
ผมทำสิ่งนี้ เพื่อหวังโอกาสพิสูจน์ตัวเอง
พิสูจน์ให้คนในวงการเบสบอล และพวกผู้จัดการทั่วไปได้เห็น
พวกเขาพูดว่าผมเป็นสินค้าชำรุด
และผมคงกลับมาไม่ได้อีก
ผมแค่ต้องการจะพิสูจน์
ว่าผมยังสามารถยืนที่จุดขว้างในเมเจอร์ลีกได้
ผมไม่แน่ใจว่าจะไปต่อได้อีกนานแค่ไหน
แต่ผมจะทำจนสุดความสามารถ
บางทีจนกว่าจะขว้างไม่ได้อีก แล้วผมจะหยุด
(วันที่ 19 กุมภาพันธ์ 2016) (เซอร์ไพรส์ รัฐแอริโซนา)
(รัสติน ด็อดด์) (แคนซัสซิตี้ สตาร์)
สำหรับทีมรอยัลส์ เขาเป็นเหมือน ล็อตเตอรีอายุ 35 ปี
พวกเขาเห็นว่าเขาว่างอยู่ช่วงปิดฤดูกาล
ผมว่าพวกเขาคงคิดว่า เขาเคยเล่นในลีกใหญ่มาก่อน
เขาเคยประสบความสำเร็จ ทำไมไม่ลองให้โอกาสเขาดูล่ะ
แน่นอนว่าเขาผ่านฤดูกาล
ที่เขาต้องดิ้นรนพอสมควร เมื่อพูดถึงผลการแข่งขัน
ดังนั้นนี่จึงเป็นช่วงปิดฤดูกาลที่ยากขึ้น
ในการคว้าตำแหน่งว่าง สำหรับการฝึกซ้อมฤดูใบไม้ผลิ
ผู้เล่นประจำในเมเจอร์ลีก มีการกำหนดตัวไว้หมดแล้ว
ก็เลยเหลือแค่หนึ่งหรือสองที่
สำหรับให้คนอื่นๆ แย่งตำแหน่งกัน
ดังนั้นตอนที่ทีมถามอลัน
ว่าผมจะเป็นผู้ขว้างสำรองได้มั้ย
อลันกับผมก็เลยคุยกัน แล้วก็คิดว่า
อะไรที่จะทำให้ผมมีโอกาสมากขึ้น ในการคว้าตำแหน่งว่าง
ผมไม่รังเกียจที่จะลอง
เร็วเข้า หวัง ไปทางนั้น
นิ่มๆ ง่ายๆ
เขาคือหนึ่งในผู้ชิงตำแหน่งผู้ขว้างคนแรก...
(หว่องจิน ผู้ช่วยผจก.ทั่วไป)
...ที่เราเซ็นสำหรับระดับสามเอ
และเป็นคนที่ถ้าคุณใช้คำว่า "ทำสิ่งที่แทบเป็นไปไม่ได้ ให้เป็นไปได้"
มันก็ใช่เลย
มันจะไม่ค่อยมีที่ว่างสำหรับผู้เล่นสำรอง
เพราะสองคนที่จะเสียตำแหน่ง จากการเป็นผู้เล่นคนแรก...
(เจฟฟรีย์ ฟลานาแกน ผู้สื่อข่าวประจำทีมรอยัลส์)
...คงจะถูกโยกมาเป็นตัวสำรอง
พวกเขามีผู้เล่นสำรองอยู่แล้วสี่คน
ดังนั้นถ้าคุณขนผู้ขว้างเจ็ดเข้าสู่ฤดูกาล
คุณก็ลองนึกดู
คุณกำลังมองตำแหน่งที่ว่างอยู่ที่เดียว
เขาก็รวมอยู่ในกลุ่ม
แต่ก็จะเป็นงานยากทีเดียวสำหรับเขา
เพราะมีผู้ขว้างมากมายในค่ายซ้อม
เจี้ยนหมินจะได้ขว้าง
เขามาที่นี่เพราะเรารู้สึกว่าเขายังมีอะไรดีๆ อยู่
ผมไม่มองที่อายุ...
(เดฟ ไอแลนด์ โค้ชการขว้าง)
...ขว้างและเอาคู่ต่อสู้ออกได้ กับไม่ได้
แต่จะรู้กันก็ตอนที่เขาลงเล่น
เขาเริ่มเผชิญหน้ากับผู้ตี
ผมจะทำทุกอย่างที่ทำได้เพื่อเขา
ผมจะสนับสนุนเขาเต็มที่
แต่สุดท้ายแล้ว ก็ขึ้นอยู่กับตัวเขาเอง
และผลงานที่เขาก้าวออกไปทำในสนาม
หวังเจี้ยนหมิน
อดีตผู้เล่นทีมแยงกี้ส์ที่อยู่บนเส้นทางการกลับมา
และเคยเซ็นสัญญาเล่นในลีกเล็กกับแคนซัสซิตี้ กำลังจะขว้างครับ
ประเดิมด้วยลูกความเร็ว 93 ไมล์ต่อชั่วโมง
ผมไม่คาดคิดเลยครับ
จริงๆ คาดไว้ว่าเต็มที่ก็ 88 ถึง 91 ไมล์ ในเกมแรกของเขา
จากที่ได้มาจากการฝึกนั้น
ดีใจที่เห็นเขากลับมายืนที่จุดขว้างอีก
(อีก 28 วันจะถึงวันเปิดฤดูกาล)
ลูกขว้างถัดมาตีไปตกที่เบสสาม
เรย์มอนด์ ฟูเอนเทสเป็นเซ็นเตอร์ฟิลด์คนใหม่
ฮาร์เก โบนิฟาซิโอเป็นไรท์ฟิลด์
ลูกขว้างเร็วแบบซิงค์ที่หวังขว้างได้ผล
เขาทำให้ผู้เล่นออกสามครั้งติดกัน
(อีก 20 วันจะถึงวันเปิดฤดูกาล)
คนพูดถึงเขาในฐานะผู้ขว้างคนแรก
พูดถึงเขาในฐานะผู้ขว้างสำรอง
แต่ความเร็วของลูกที่เพิ่มขึ้น ในการขว้างที่ค่ายซ้อม
ก็ทำให้หลายคนประหลาดใจแน่นอน
ผู้เล่นที่พวกเขาเลือกมา
ส่วนใหญ่คือผู้เล่นจากลีกเล็ก ที่ยังไงก็ต้องไปที่นั่นอยู่แล้ว
พวกเขายังมีผู้เล่นที่มีประสบการณ์อยู่ที่นี่ด้วย
เราจะต้องดูว่าพวกเขาจะเล่นได้ดีแค่ไหน ในอีก 15 วันนี้
เจี้ยนหมินทำให้เราประหลาดใจมาก...
(ดั๊ก เฮนรี่ โค้ชผู้ขว้างสำรอง)
...เขาขว้างลูกออกไปได้ดีมาก
ผมต้องเช็กถึงสามรอบ นี่คนเดิมจริงเหรอ
แต่ใช่จริงๆ นี่คือหวังเจี้ยนหมิน
ที่เมื่อสิบปีที่แล้ว ชนะ 19 เกมให้กับทีมแยงกี้ส์
(อีก 15 วันจะเปิดฤดูกาล)
เขาทำให้คนต้องพูดคุยกันถึงเขา
ไม่เพียงด้วยวิธีการขว้าง
แต่ความเร็วที่ขว้างก็กลับมาด้วย
ดูการเคลื่อนไหวในการขว้างสิครับ โห
ผมไม่ได้บอกว่าเขาได้อยู่ในทีมหรือยัง แต่ผมสนับสนุนเขา
ดูเขาแล้วสนุก
(อีกแปดวันจะถึงวันเปิดฤดูกาล)
หวังเจี้ยนหมิน
ลูกเร็วแบบซิงค์ของเขาจะดีกับการป้องกันแบบนี้
เราไม่มีผู้ขว้างที่มีทักษะแบบเขาเลยจริงๆ
(เสียงของเดย์ตัน มัวร์ ผจก.ทั่วไป)
ในทีมผู้ขว้างคนแรกหรือทีมผู้ขว้างสำรอง
เขายังต้องแข่งกับคนอื่นอยู่ แต่เราชอบสิ่งที่เราเห็น
ยังไม่มีการปฏิเสธการเข้าร่วมทีม จนกว่าจะ 1 พ.ค.
เขาจึงแทบจะต้องเล่นให้ดียิ่งขึ้นในช่วงฝึกซ้อม
เพื่อให้ติดโผรายชื่อผู้เล่น
เพราะพวกเขาสามารถส่งเขา ไปเล่นในระดับสามเอได้
และดูเขาอีกสักสองสามสัปดาห์
(อีกห้าวันจะถึงวันเปิดฤดูกาล)
การดูเขามาตั้งแต่เดือนพฤศจิกายน ตอนเราเจอเขาครั้งแรก
ทำให้มีพัฒนาการที่มั่นคงต่อเนื่อง
ผู้คนข้างนอกค่อนข้างประหลาดใจ
ว่าเขาทำได้ยังไง
แต่เราเห็นมันเกิดขึ้นทุกวัน เลยไม่แปลกใจ
ครับ ผมตื่นเต้น
มันเหมือนการดูลูกของคุณเอง
ตอนพวกเขาชนะ คุณรู้ว่าเขาทุ่มเทแค่ไหน
ต้องการสิ่งนี้มากแค่ไหน
คุณอยากให้เขาได้ในสิ่งที่เขาควรได้รับ
พวกเขาปล่อยตัวไบรอัน ดันซิง ปีเตอร์ มอยแลน
ผมคิดว่าตอนซ้อมพวกเขาทำได้ไม่ดีเท่าหวัง
แน่นอนว่าเมื่อผู้เล่นเหล่านี้จากไป
จึงมีที่ว่างสำหรับผู้ขว้างสำรองของทีมรอยัลส์
จำนวนผู้ขว้างในค่ายซ้อมลดลง
แต่เขายังอยู่ นั่นเป็นสัญญาณที่ดีสำหรับเขา
ลูกซิงค์ของเขาความเร็ว 93 ถึง 95 ไมล์
บอกเลย เขาคือเครื่องยิงลูกกราวด์บอลจริงๆ
และนั่นเป็นลางดี สำหรับทีมรอยัลส์
ดูท่าทางการขว้างลูกซิงค์สิครับ ผู้ขว้างคนเก่งกลับมาแล้ว
(อีกสองวันจะถึงวันเปิดฤดูกาล)
ผมคิดจริงๆ ว่าทีมที่ดีที่สุด ที่พวกเขาจะจัดลงสนามในคืนเปิดฤดูกาล
จะต้องมีหวังเป็นผู้เล่นคนที่ 12
อาจเป็นไปได้
หวังเจี้ยนหมิน
คว้าที่ว่างสุดท้ายในทีมผู้ขว้าง
เขาทำอย่างถูกต้อง เขาสมควรได้
วันสุดท้ายของการฝึกซ้อมฤดูใบไม้ผลิ เขาได้รับการแจ้ง
(สำหรับทุกคนที่จะเดินทางเที่ยวบินแรก ไปแคนซัสซิตี้ 2 เมษายน)
ฉันรู้ว่ามันหมายถึงอะไร เขาทำสำเร็จ
เขาอยู่ในรายชื่อผู้เล่นวันเปิดฤดูกาล
เขามีความสุขมาก
เพราะมันนานมากๆ เลย
ตั้งแต่ที่เขาได้เห็นสิ่งนี้ครั้งสุดท้าย
เช้านี้ผมจะเดินทางไปกับทีม
ในเที่ยวบินแรกที่ไปแคนซัส
ครั้งสุดท้ายที่ผมอยู่ในรายชื่อวันเปิดฤดูกาล คือตอนอยู่กับทีมแยงกี้ส์
เจ็ดปีที่แล้ว
ตลอดช่วงเวลาร้ายๆ นี้ที่ผ่านมา ผมทำได้อีกครั้ง
เป็นความรู้สึกที่เหมือนความฝัน เพราะมันนานมากๆ เลย
ความทุ่มเททั้งหมดที่ผมทำไป ให้ผลตอบแทนที่คุ้มค่า
วันนี้เขาก็ยังเป็นเหมือนลูกชายผม
ผมดีใจมากที่เขามาอยู่กับทีมรอยัลส์
ดีใจมากที่เขากลับมาเล่นในลีกใหญ่
ผมดีใจกับเขามากๆ
เขาทุ่มเททุกอย่างเพื่องานที่เขารักจริงๆ
และสามารถต่อสู้เพื่อกลับมา
เอาชนะทุกสิ่ง
นั่นเป็นสิ่งที่น่าภูมิใจมาก
เขาเป็นคนตัวโตที่สุภาพ แต่เป็นคู่ต่อสู้ที่โหด แรงกระตุ้นแบบนั้นล่ะ
ทำให้เขาเอาชนะอุปสรรคมากมาย เพื่อกลับมาเล่นในลีกใหญ่อีก
การซ้อมฤดูใบไม้ผลินี้ อาจเป็นครั้งสุดท้ายสำหรับผมก็ได้
ผมจึงทุ่มเททุกอย่าง และไม่ทิ้งอะไรไว้เลย
ไม่ว่าจะเป็นยังไง ผมก็พยายามเต็มที่ เมื่อยืนอยู่ที่จุดขว้างลูก
สวัสดีครับ
เชิญครับ ยินดีต้อนรับสู่ศูนย์ฝึกแห่งใหม่ของคุณ
โห
- คุณทำเหรอครับ - ครับ
ผมจะให้คุณฝึกทั้งหมดเหมือนที่เราทำที่แรนช์
คุณจะฝึกซ้อมในนี้
เร็ว
ผมประทับใจมาก เขาทำเองคนเดียว
เขาย้ายเตียงไปไว้ด้านข้าง
ยกฟูกขึ้น
และถึงขนาดทำสไตรค์โซนขึ้นด้วย
ไม่เคยคิดเลยว่าคนเดียวจะทำแบบนั้นได้
แล้วก้าวออกมา
- เป้าหมายต่อไปของคุณคืออะไร - เจี้ยนคัง
จิงคองเหรอ มันคืออะไร
- เจี้ยนคัง - จิงคองคืออะไรครับ
สุขภาพดี
- มีสุขภาพดี - มีสุขภาพดี โอเค
ถ้าผมส่งข้อความถึงคุณว่าคิงคอง
- งั้นก็สุขภาพดี - มีสุขภาพดี
- โอเค คิงคอง - คิงคอง
กอริลล่า
คุณเป็นแรงบันดาลใจให้กับคนมากมาย
เด็กๆ ทุกคนที่ได้รับบาดเจ็บ
จะได้แรงบันดาลใจ
เพราะ ถ้ามีคนทำได้
ฉันก็ทำได้
ถ้าคนอื่นทำได้ ฉันก็ทำได้
- เป็นสื่อเหรอครับ - เปล่าครับ เป็นผู้เล่น
- อะไรนะครับ - ผู้เล่น
- ครับ
- ผู้เล่น ทีมอะไรครับ - รอยัลส์
- รอยัลส์เหรอ ชื่ออะไรครับ - หวังครับ
- หวัง - ขอให้ชนะนะ เพื่อน ตรงไปเลย
ที่จอดรถตัวเอ็ม จากตรงนั้นจะลงไปได้เลย
โอเค ขอบคุณครับ
ขอต้อนรับสู่แคนซัสซิตี้ค่ะ
- ยินดีด้วยครับ - ขอบคุณครับ
หมายเลข 67 ผู้ขว้าง หวังเจี้ยนหมิน
(วันที่ 9 เมษายน 2016) (แคนซัสซิตี้ รัฐมิสซูรี)
เมื่อนึกถึง หุบเขาทั้งหมด
ที่เราผ่านพ้นมา
และความชื่นชมที่ได้รับ
รู้สึกว่าโชคดีเหลือเกิน
ที่ใครบางคนข้างนอกนั่น คอยดูแลเจี้ยนหมิน
ทุกย่างก้าวบนเส้นทาง
ส่งคนดีๆ เข้ามาในชีวิตเขา
และคอยช่วยเหลือเขา
ขณะที่เขาเดินหน้าเพื่อเป้าหมายนี้
คนคนเดียวไม่มีทางทำสิ่งนี้ได้ตามลำพัง
ไม่ว่าจะเป็นโค้ชของแต่ละทีม
แฟนๆ ของเขาที่ไปดูเขาแข่ง
ในเกมในลีกเล็ก
พวกเขาไม่เคยหมดหวังในตัวเขา
ชีหวงกับภรรยา
รอน แรนดี้ และทีมของพวกเขา
เพื่อนของเจี้ยนหมินทุกคน
ทั้งหมดล้วนเป็นบุคคลที่ทรงคุณค่า ของการเดินทางครั้งนี้
มันคงเป็นไปไม่ได้ ถ้าไม่มีพวกเขาคอยช่วยเหลือ
เราทุกคนร่วมแรงร่วมใจกันสนับสนุนเขา
มันเป็นสิ่งที่เหลือเชื่อมาก
และความดื้อรั้นของเขา
หรือความมุ่งมั่น
ก็ทำให้เรามีเรื่องราวให้ติดตาม ในฤดูใบไม้ผลินี้
ผู้ขว้างของทีมรอยัลส์
หมายเลข 67 หวังเจี้ยนหมิน
นี่คือการขว้างลูกในลีกใหญ่ครั้งแรกของเขา นับตั้งแต่ปี 2013
วันที่ 24 สิงหาคม
ของปี 2013 กับทีมบลูเจย์ส
มีสิ่งที่เขาต้องทำมากมาย ผมบอกเลย
และเขาไม่เคยยอมแพ้
ไหล่ของเขาสร้างปัญหาให้เขา ปัญหาบางอย่าง
ต้องพยายามกลับมาขว้างแบบเดิมให้ได้อีก
แต่เขาได้งานจากค่ายซ้อมของเรา
จากการทำให้เดฟ ไอแลนด์และเน็ด โยสต์ ประทับใจมาก
เขากำลังจะขว้างลูกซิงค์จากมือเขา ลูกแล้วลูกเล่า
ได้สไตรค์เอาท์เพื่อจบเกมครับ
ขอต้อนรับกลับมา หวังเจี้ยนหมิน
ขอต้อนรับกลับมา ทีมรอยัลส์
สุดยอดกับการทำสามโฮมรันในคืนนี้
รอยัลส์ชนะซีรีส์แรกของพวกเขาในฤดูกาลนี้
สไตรค์ที่สาม
เป็นการขว้างด้วยความเร็ว 93 ไมล์ต่อชั่วโมง
(วันที่ 9 พฤษภาคม 2016 เขากลับไป สนามแยงกี้สเตเดี้ยมเป็นครั้งแรกในรอบเจ็ดปี)
(โดยมีชาร์ลีนและลูกๆ นั่งดูอยู่บนอัฒจรรย์)
(จาก 38 ครั้งที่ลงเล่นในฐานะผู้ขว้างสำรอง ให้กับทีมรอยัลส์ในปี 2016)
(เขาจบด้วยสถิติ ชนะ 6 แพ้ 0 เสียคะแนนเฉลี่ย 4.22)
(เป็นการชนะมากที่สุดของเขานับจากปี 2008 และจำนวนอินนิ่งมากที่สุด คือ 53 อินนิ่ง)
(ในระดับเมเจอร์ลีก นับตั้งแต่ปี 2011)
(เขาอยู่กับทีมรอยัลส์เกือบตลอดฤดูกาล)
(เขาถูกถอดจากรายชื่อผู้เล่น เนื่องจาก เอ็นกล้ามเนื้องอแขนอักเสบ ปลายเดือนส.ค.)
(และต่อมาถูกปล่อยตัวจากทีม ก่อนจบฤดูกาลสองสัปดาห์)
(วันที่ 31 ธันวาคม 2016) (ไถหนาน ไต้หวัน)
วันนี้แม่ทำหมูสับ
ลูกชิ้นไต้หวัน
หัวผักกาด
ซุปเห็ด
แล้วก็ไก่สามชาม
- พ่อพาไปได้มั้ย - ได้
พ่อล้างให้ได้มั้ย
- ตอนกำลังอุ้มหนูเหรอ - ครับ
- ไม่ได้ - ทำไม
พ่อจะล้างให้ถ้าหนูยืน
พ่อจะลุกขึ้นแล้วนะ
เห็นมั้ย
อยากดูมั้ยครับ ผมล้างเท้าแล้ว
ย่าดมไม่ได้ถ้าไม่ยกเท้าขึ้น
หอมจัง ใครล้างให้จ๊ะ
เอาล่ะ กินกันเลย
คุณปู่กล้ากินอันนี้มั้ยครับ
- กล้ามั้ยครับ - กล้า
คุณย่า กล้ากินอันนี้มั้ยครับ
กล้าสิ
- แม่ครับ กล้ากินอันนี้มั้ย - จ้ะ
มันคืออะไรครับ
ปีกไก่ครับ
- ปีกไก่ งั้นไก่ใช่มั้ย - เป็ด
เป็ด
ห่าน
ห่านเหรอ
ป้า
อรุณสวัสดิ์
อรุณสวัสดิ์ก่อน
ไม่ได้พูดราตรีสวัสดิ์กับผม
ยิงเลย
(วันที่ 11 กุมภาพันธ์ 2017) (แพลนท์ซิตี้ รัฐฟลอริดา)
เพราะเขาพิสูจน์อีกครั้งด้วยการกลับมา
เขาได้ทำแล้ว
สิ่งที่เขาหวังทั้งหมด เป้าหมายของเขา ได้เติมเต็มแล้ว
ความพยายามทั้งหมดที่เขาทุ่มเทไป ทั้งแรงกาย แรงใจ
ได้รับผลตอบแทนแล้ว
ฉันเลยบอกเขา ลูกกลับมาได้ และพิสูจน์แล้ว
ว่าลูกยังมีความสามารถที่จะขว้างในลีกใหญ่
ฉันจึงหวังว่าเขาจะเลิกเล่นตอนนี้
ฉันไม่อยากให้เกิดปัญหาอะไรอย่างอื่นอีก
กับแขนของเขา
(กำลังจะเข้าสู่ฤดูกาลปี 2017 เนื่องจากยังมีอาการเจ็บไหล่หลงเหลืออยู่)
(เขาจึงไม่ได้เซ็นสัญญากับทีมใด)
(ไม่ว่าในระดับลีกใหญ่หรือลีกเล็ก)
ทุกปีในช่วงเวลานี้
เราจะต้องฟิตร่างกายอีกครั้ง
และพร้อมสำหรับการฝึกซ้อมช่วงฤดูใบไม้ผลิ
ไม่ว่าจะได้เซ็นสัญญาหรือไม่ก็ตาม
นี่คือช่วงเวลาของปี ที่ผมเริ่มเตรียมความพร้อม
เพื่อที่ว่าถ้ามีทีมสนใจติดต่อมา
ผมจะมีสภาพร่างกายที่พร้อมเล่นได้ทันที
เขาโผล่มาเดือนพฤศจิกายน
เขาเดินเข้ามาเลย
เราไม่รู้ด้วยซ้ำว่าเขาจะมา
เขามา แล้วก็พูดว่า "ผมอยากลองอีกครั้ง"
ผมก็ถามว่า "ทำไมคุณมาที่นี่"
เขาก็ตอบว่า
ผมอยากขว้างลูก
และอยากดูว่ามันจะเจ็บมั้ย
ผมก็บอก อ้าว ถ้ามันเจ็บล่ะ
เขาก็ตอบว่า "งั้นผมก็หยุด
ผมจะเลิกเล่น"
ผมบอกว่า "โอเค ขว้างเลย"
เขาก็ขว้างลูก และเจ็บ
ร่างกายคนเราต้องทำ ในสิ่งที่เราต้องการให้มันทำ
แต่ตอนนี้
ร่างกายผมเริ่มแก่แล้ว
ตอนนี้
มันมีอาการเจ็บเวลาขว้างลูก
เราก็ถามตัวเอง ว่าเราจะขว้างลูก
พร้อมกับอาการเจ็บแบบนี้ไปเรื่อยๆ ทำไม
แต่บางครั้ง
รู้สึกว่ามันหายเจ็บอีกแล้ว
ผมก็เลยบอกว่า
ยังขว้างได้อยู่ จะเลิกทำไม
อีกที ยืดมากๆ
ยืดออกเยอะๆ โอเค
เขามาตลอด ทุกวัน
เราแค่
ดูไปทีละวัน และดูว่าเราจะไปได้ไกลแค่ไหน
บางที เขาอาจจะกลับมาได้
ผมคงไม่แปลกใจ
คงจะตื่นเต้น
แต่คงไม่แปลกใจ
เขาคงไม่แปลกใจ
ตั้งแต่เขาเป็นเด็ก ตั้งแต่ยังตัวเล็กๆ
สิ่งเดียวที่เขารู้จักคือการขว้างลูกเบสบอล
ผมคิดว่าเขาไม่อยากเลิกเล่นหรอก
และผมคิดว่ามันยากที่เขาจะนึกภาพออก
ว่าชีวิตเขาจะเป็นยังไงหลังจากนั้น
ถ้าเขาไม่มีสิ่งนี้
คงจะทำใจยากมากสำหรับผม ถ้าไม่ได้ขว้างอีก
บางครั้งผมแค่อยากออกไปข้างนอก
หาเพื่อนสักคนและขว้างบอลกัน
อยากจะเอื้อมมือคว้าลูกเบสบอลนั้น
คำบรรยายโดย เดือนเพ็ญ สีหรัตน์